open-index/open-wikipedia-markdown huggingface dataset:
One

**one**係數字1嘅英文，亦可能指：
* The ONE，香港一間商場
* 《One》，蔡一傑專輯
* 鄭淳元，藝名為「the One」嘅南韓歌手
淡水 (臺灣)

**淡水**（；），古稱**滬尾**（；），係中華民國一城，喺臺灣西北邊嘅臺灣海峽邊，行政上歸新北市，叫**淡水區**。之前嗌過**淡水縣**。

類:台灣地理
類:新北
淡水 (搞清楚)

**淡水**係唐字，可以指：
* 淡水，同鹹水相對。
* 淡水區，台灣新北市轄下一個區。
* 淡水線，台北捷運一條營運緊嘅地鐵路線，屬台北捷運紅線嘅一部份。
* 淡水街道，原名淡水鎮，中國廣東省惠州市轄下一個街道。
* 硇洲淡水，又叫做淡水鎮或淡水圩，响中國廣東省湛江市嘅硇洲島，曾經係法國租界嘅一部分。
* 淡水縣，台灣清治時期嘅行政區之一，亦係1945年3月中華民國國民政府通過嘅「台灣接管計劃綱要地方政制」嘅行政區之一。
* 淡水廳，1723年設立、掌管台灣中部以北區域嘅行政區，廳治曾於彰化同埋新竹。
* 淡水郡，台灣日治時期嘅行政區之一。
* 淡水河，台灣北部一條河。
* 淡水大橋，台灣中山高速公路跨越淡水河嘅橋。
中國共產黨第四次全國代表大會

**中國共產黨第四次全國代表大會**於1925年1月11號至22號响上海虹口區東寶興路254弄28支弄8號嘅一棟石庫門住宅入面舉行。出席大會嘅有陳獨秀、蔡和森、瞿秋白、譚平山、周恩來、彭述之、張太雷、陳潭秋、李維漢、李立三、王荷波、項英等20人代表當時全國994名黨員參加大會。共產國際代表維經斯基參加會議。陳獨秀代表第三屆中央執行委員會作咗工作報告。

國共合作統一戰線嘅建立，令工人運動逐漸恢復，農民運動日益興起，全國革命形勢迅速高漲。為咗總結國共合作一年嚟嘅經驗，加強對革命運動嘅領導，回答黨所面臨嘅好多新問題，中共四大就係响呢種背景下召開嘅。

中共四大最重要嘅貢獻係响黨嘅歷史上第一次明確提出咗無產階級响民主革命中嘅領導權同工農聯盟問題。關於無產階級領導權問題，《對於民族革命運動之議決案》明確指出：「無產階級嘅政黨應該知道無產階級參加民族運動，唔係附屬資產階級而參加，乃以自己階級獨立嘅地位同目的而參加」。「無產階級係最有革命性嘅階級」。所以，民主革命「必須最革命嘅無產階級有力咁參加，並且取得領導嘅地位，先至能夠得到勝利」。關於工農聯盟，《對於農民運動的議決案》闡明咗農民係無產階級同盟軍嘅原理，強調農民响中國民族革命中嘅重要地位，指出：無產階級同佢嘅政黨如果唔發動農民起來鬥爭，無產階級嘅領導地位同中國革命唔可能得到成功。此外，大會亦提出响「反對國際帝國主義」嘅同時，既要「反對封建嘅軍閥政治」，又要「反對封建嘅經濟關係」，呢啲表明黨對反封建嘅內涵有咗進一步嘅認識。

大會總結一年來國共合作嘅經驗教訓後指出：無產階級响民族運動中既要反對「左」嘅傾向，亦要反對右嘅傾向，而右嘅傾向係黨內主要危險。共產黨要做到：响國民黨內同黨外堅持徹底嘅民主革命綱領；保持自己嘅獨立性；响思想上、組織上同民眾宣傳上擴大左派，爭取中派，反對右派；既幫助國民黨响實際運動同組織上發展，又加緊同國民黨內嘅妥協傾向作鬥爭。

大會圍繞當前嘅中心工作，通過咗《對於民族革命運動之議決案》等11個議決案，並選出新嘅中央執行委員會。新當選嘅中央執行委員共9人：陳獨秀、李大釗、蔡和森、張國燾、項英、瞿秋白、彭述之、譚平山、李維漢；候補執行委員5人：鄧培、王荷波、羅章龍、張太雷、朱錦堂。喺隨後舉行嘅中央執行委員會第一次會議上，陳獨秀當選為中央總書記兼中央組織部主任，彭述之任中央宣傳部主任，張國燾任中央工農部主任，蔡和森、瞿秋白任中央宣傳部委員，以上5人組成中央局。

中共四大作出嘅各項決策，為大革命高潮嘅到來作咗政治上、思想上同組織上嘅準備。之後，全國嘅革命形勢迅速發展，工人運動風起雲湧，農民運動轟轟烈烈，為即將到來嘅大革命高潮奠定咗廣泛嘅群眾基礎。

中共四大會會址已經响20世紀30年代嘅日本侵華戰爭中被毀。1980年代原址改建三幢五層公房。1995年中共四大召開70周年嘅時候，上海市政府响呢處立碑紀念。經中共上海市虹口區委嘅多方徵集、多年考證，最終確定中共「四大」原址嘅位置；並考證出咗當年出席會議嘅20名代表嘅姓名、身世，响中共「四大」史料嘅徵集、研究方面，填補咗空白。《中國共產黨第四次全國代表大會》一書亦已經响2005年1月由中共黨史出版社出版。

類:虹口區
褐短趾鵰

**褐短趾鵰**或**褐短趾雕**（*Circaetus cinereus*）係一種分佈非洲嘅細小猛禽。外觀上，同其他非洲猛禽嘅區別係佢有特別形狀嘅頭，黃色嘅眼，同奶白色嘅爪。飛嗰陣翼相對較闊，另外可見到白色嘅飛羽。一般住響草原或木林中，樹上棲息時好靜，飛嗰陣會發出「hok-hok-hok-hok」咁樣叫聲。食細動物為主。

## 睇埋
*南非鳥類

## 資料來源
*《Birds of Africa south of the Sahara》, ISBN 1-86872-857-9
*《Birds of Southern Africa》,ISBN 978-1-77007-769-0
*《世界鳥類分類與分布名錄》, ISBN 7-03-010294-0

## 參考
史匹堡

**史提芬史匹堡**（，）係美國導演，拍過好多齣經典電影。佢除咗係導演，亦寫戲本、設計遊戲等等。

## 生平
史匹堡係喺美國俄亥俄州辛辛那提出世。佢中學畢業之後就向南加州大學申請修讀電影但失敗。之後佢成功申請到喺加州州立大學讀電影。佢讀緊大學嘅時候期間經已花時間做電影行業嘅兼職，主要係做電影剪接。

1969年佢開始執導，最初係拍電視電影。後來佢開始幫環球影業開戲。佢嘅成名作係1975年嘅《大白鯊》，當時因為破票房紀錄，一舉成名。跟住重拍咗三套續集。1982年佢又拍咗《ET外星人》，亦都風靡一時，人人都將外星人叫做「ET」。

而佢喺1993年執導嘅《侏羅紀公園》重犀利。因為呢齣戲係佢電影生涯最收得嘅。當時重因為呢部戲，喺全球掀起一股恐龍熱。

史匹堡憑住1993年《舒特拉的名單》同埋1998年《雷霆救兵》，攞到奧斯卡最佳導演獎。

## 作品

* 《大白鯊》
* 《ET外星人》
* 《侏羅紀公園》
* 《舒特拉的名單》
* 《雷霆救兵》
* 《林肯》

## 參考

## 出面網頁
* 
* 

類:奧斯卡金像獎最佳導演
花蜂

**花蜂**係蜂一類，蟻、黃蜂近類，以花蜜爲食，傳花粉、造蜜糖、分泌蜂蠟。種種之中，以蜜蜂最爲聞名。

按演化計，佢同蟻一樣，由黃蜂專職分化演變而來。黃蜂係食肉，專捉其他昆蟲來食。後尾有啲黃蜂，轉帶花粉，同花一齊演化，變成花蜂。
細菌

**細菌**（）係一種生物細胞。佢構成咗大範圍嘅原核微生物。通常細菌長幾微米，但有啲品種，可以長到去幾厘米。細菌乜形都有，例如係球形、棍形、螺旋形。細菌係地球上最早出現嘅生命形式之一，而且存在喺地球大部分嘅棲息地。細菌棲息喺泥土、水、酸性溫泉，放射性廢物同地殼深層生物圈度。細菌重同植物同動物有住共生同寄生嘅啦掕。研究細菌嘅學科嗌做細菌學，係微生物學嘅一個分支。

喺人類同大多數動物，腸入面嘅細菌數量最多，而皮膚上嘅細菌都好多。免疫系統嘅保護作用令到體內絕大多數嘅細菌都係冇害，甚至一啲腸道菌對人係有益嘅。但係，幾種細菌都係令人病性，而且有傳染性，包括霍亂、梅毒、炭疽、麻風同鼠疫。最常見嘅致命細菌性疾病係呼吸道感染。齋係結核病每年就搞到約莫200萬人死，其中大部分都係喺撒哈拉以南嘅非洲地區。抗生素畀人用嚟醫細菌感染，重用喺農業生產度，令到抗生素抗藥性成為一個日益嚴重嘅問題。喺工業上，細菌喺污水處理同漏油嘅分解、通過發酵生產芝士同酸奶、採礦業嘅金、鈀、銅同第啲金屬嘅回收、同埋抗生素同第啲化學品嘅製造度起到緊要嘅作用。

## 個名點嚟
「細菌」嘅英文「Bacteria」呢個詞係新拉丁文「*bacterium*」嘅複數形式，係希臘話βακτήριον（bakterion）嘅拉丁化串字，而βακτηρία（bakteria）嘅細寫字母，解做「棍」，因為第一個被發現嘅細菌係棍形嘅。

## 細菌學史

細菌最早係由荷蘭顯微鏡學家列文虎克（Antonie van Leeuwenhoek）喺1676年用自己設計嘅單透鏡顯微鏡而睇到。跟住，他通過一系列寄畀倫敦皇家學會嘅信發表咗自己嘅睇法。

Christian Gottfried Ehrenberg喺1828年引入咗「細菌」呢個詞。實際上，佢嘅細菌係包埋非孢子形成嘅桿狀細菌嘅屬，同芽孢桿菌（Bacillus）相反，芽孢桿菌係Ehrenberg喺1835年定義嘅由孢子形成嘅桿狀細菌嘅屬。

巴斯德（Louis Pasteur）喺1859年證明咗微生物嘅生長會導致發酵過程，而且呢種生長唔係自發產生嘅（通常同發酵有啦掕嘅依士同黴菌唔係細菌，而係真菌）。巴斯德同羅伯柯霍（Robert Koch）一齊係疾病細菌理論嘅早期倡導者。

醫學同微生物學嘅先驅羅伯柯霍（Robert Koch）研究咗霍亂、炭疽同肺結核。喺對結核病嘅研究度，羅拔哥終於證明咗細菌學理論，呢樣嘢令到佢喺1905年攞到諾貝爾獎。喺羅拔哥嘅假設度，佢規定咗測試生物體係咪係引起病嘅標準，而呢啲假設到到今日都重用緊。

費迪南戈恩（Ferdinand Cohn）畀人話係係細菌學嘅奠基人，佢由1870年開始研究細菌。戈恩係第一個根據細菌形態對細菌進行分類嘅人。

雖然喺19世紀已經知細菌係造成好多病嘅原因，但係就冇啲有效嘅抗菌方法。1910年，保羅埃亞里（Paul Ehrlich）通過選擇性噉染色梅毒螺旋體（引起梅毒嘅螺旋體）嘅染料變做選擇性殺死病原體嘅化合物，開發咗第一種抗生素。埃亞里因為佢喺免疫學方面嘅工作而攞到1908年諾貝爾獎。

細菌研究喺1977年向前邁出咗重要嘅一步，卡奧禾斯（Carl Woese）知道咗古細菌有可以喺細菌度分離出嚟嘅進化系。呢種新嘅系統發育分類學取決於16S核醣體RNA嘅測序，而且將原核生物分咗做兩個進化域，作為三域系統嘅一部分。

## 細胞結構
### 細菌內部

細菌細胞畀細胞膜圍住，呢款細胞膜主要由磷脂整成。呢個膜負責圍住細胞入面嘅嘢，作用係保存營養、蛋白質同第啲喺細胞質入面嘅重要成分。同真核細胞唔同，細菌嘅細胞質通常冇乜結構係由膜包住嘅，例如真核細胞嘅核、粒線體、葉綠體同第啲細胞器 。但係，有啲細菌喺細胞質度有結合蛋白質嘅細胞器，呢啲細胞器將細菌代謝嘅各個方面區分開嚟，例如羧基體。另外，細菌有細胞骨架去控制蛋白質同核酸喺細胞內嘅定位，同控制細胞分裂嘅過程。

## 攷
溫度

**溫度**（）係凍熱指標，以數字寫出幾熱幾凍，低溫卽係凍，高溫卽係熱。度溫度嘅架生，叫溫度計。自然科學都經常涉及溫度。物體嘅溫度日常會用攝氏嚟量度，科學家通常係用開氏，而美國就普遍用華氏。

## 標準單位
國際標準將溫度嘅基本單位定為開氏（Kelvin, K）。絕對零度定義為 0 K，代表宇宙中任何系統可達到嘅最低可能溫度。

除咗 K，日常仲可以用呢啲單位嚟界定溫度：
*攝氏（°C）：以水喺標準氣壓下嘅冰點 0 °C、沸點 100 °C 定標。
*華氏（°F）：以冰鹽混合物冰點 32 °F、人體附近溫度約 96–98 °F 等歷史點定標。
常見換算：
:K = {}^\circ C + 273.15；{}^\circ F = \tfrac{9}{5}{}^\circ C + 32；{}^\circ C = \tfrac{5}{9}({}^\circ F - 32)。

## 平均動能

想像一位想研究溫度（但唔具有現代物理學知識嘅人）嘅人攞住手上嘅溫度計同「溫度就係溫度計反映嘅物理量」嘅知識。佢可以觀察得到壓力（P；指一件物體表面每單位面積承受緊幾大嘅力）嘅現象：佢將一團溫度喺攝氏 20 度嘅氣體封死喺一個透明嘅容器入面，跟住佢將團氣體同個容器加熱（例如放入去一煲滾水入面）；如果個容器有個蓋而且溫度夠熱，可以搞到個蓋（如果個蓋夠輕）飛走－個蓋實係受咗一股力得到動量。

透過好似呢啲噉嘅實驗，佢確立咗壓力嘅概念，而且可以觀察到理想氣體定律所講嘅嘢：
:PV = NkT，當中
V 係團氣體嘅體積，N 係團氣體入面有幾多粒粒子（簡單講可以想像成物質量），k 係一個常數，而 T 就係團氣體嘅溫度（用溫度計量度到）。假想個人身處嘅世界經已確立咗原子論，知道物質係由一大柞細細粒嘅粒子組成嘅，佢可以將團氣體想像成一大柞係噉喺度郁嘅粒子，好似下圖嘅想像圖噉：

圖中嗰啲黑色點點係想像中嘅粒子，紅色嘅係啲粒子嘅郁動軌道，白色嘅空間係粒子可以郁嘅空間，灰色嘅係個容器嘅殼，紅色箭咀係一粒粒子撞埋個容器嘅殼嗰陣向個殼嘅表面施嘅力。根據古典力學上嘅知識，當一嚿嘢撞埋去另一嚿嘢嗰時，會有動量（p = mv）嘅轉移，即係話：
:\Delta p = p_{i,x} - p_{f,x} = p_{i,x} - (-p_{i,x}) = 2p_{i,x}
當中 \Delta p 係指個殼嘅動量變化，p_{i,x} 係指粒粒子臨撞嗰刻嘅動量嘅 X 軸（想像三維空間）部份，假想粒粒子撞前撞後動量嘅數值一樣但彈返轉頭（方向變咗相反），p_{i,x} = - p_{f,x}。假想每隔 \Delta t（一個極細嘅數值）咁耐嘅時間就有粒粒子撞落個殼嗰度，個殼因為一吓撞擊受嘅力（F）係：
:F = \frac{\Delta p}{\Delta t}（嚟自牛頓第二定律），
而設
:\Delta t = \frac{2L}{v_x}，L 係指個容器嘅長度（設個容器係個立方體），可以得出
:F = \frac{m{v_x}^2}{L}，考慮嗮咁多粒粒子嘅話，
:F = \frac{Nm{\hat{v_x}}^2}{L}，當中
N 係粒子嘅數量（呢個數值大得好交關），而 \hat{v_x} 係指啲粒子嘅平均 X 軸速度數值。再將粒子嘅速度 \hat{v} 想像成 \hat{v_x} \times 3 ，得出：
:F = \frac{Nm{\hat{v}}^2}{3L}
呢股力會施喺一塊 L^2 咁大嘅表面嗰度，即係話壓力（每單位面積嘅力）等如：
:P = \frac{F}{L^2} = \frac{Nm{\hat{v}}^2}{3L \times L^2} = \frac{Nm{\hat{v}}^2}{3L^3}，
因為設咗個容器係立方體，所以個容器嘅容量 V = L^3，於是：
:P = \frac{Nm{\hat{v}}^2}{3V}
將上面條式掉一掉嘅話，
:PV = \frac{Nm{\hat{v}}^2}{3}
將理想氣體定律 PV = NkT 代入去嘅話，
:NkT = \frac{Nm{\hat{v}}^2}{3}
最後得出
:kT = \frac{m{\hat{v}}^2}{3} = \frac{2}{3} \times \frac{m{\hat{v}}^2}{2}
由古典力學嗰度已知，一嚿嘢嘅動能係 \frac{m{v}^2}{2}－得出「一團氣體嘅溫度（T）係由粒子嘅平均動能反映嘅」。

## 日常意義
溫度影響氣候同人體感受（好似凍同熱），仲會決定物質性質（例如係密度）。喺工程同科技應用（冷凍、發電、材料處理、電子裝置熱管理）都要精準監測同控制溫度。

## 睇埋
*熱力學
*壓力
*化學
*氣溫垂直遞減率
## 註釋

## 引咗
駱駝

**駱駝**或者叫**駝**，係駱駝科**駱駝屬**嘅動物，亦係種家畜，以駝峯爲記認。分兩種，一種係西亞種，單峯駱駝，東及中亞種，雙峯駱駝。駱駝以耐旱耐熱而聞名，有名**沙漠之舟**，往來沙漠之中。

生活喺沙漠邊緣嘅人類早喺公元前3000年開始馴養駱駝，作為役畜，用嚟馱運同騎乘，有好多國家都會倚賴駱駝為生嘅駱駝牧民，甚至有駱駝騎兵。

## 種類
單峯駱駝毛短，主要生活喺北非同西亞、印度等熱帶嘅地域，生活喺沙漠地帶嘅牧民以駱駝奶甚至駱駝血作為食物，目前全世界只有1400萬隻，全部都係家畜。19世紀末澳洲曾經從非洲引入部分單峯駱駝，後嚟由於唔再應用役畜，只係向中東出口，大約有3200隻散落到澳洲沙漠重新野化。

雙峯駱駝毛長，襟凍，春天甩毛，主要生活喺中亞同中國西北、蒙古。大約只有120萬隻，20世紀喺塔克拉瑪干沙漠發現野駱駝，可能係雙峰駱駝嘅祖先，大約有1000隻，中國政府已經將呢一帶劃為野駱駝自然保護區。
火腿蛋

**火腿蛋**係西式早餐菜式。顧名思義，就係火腿同蛋做早餐。蛋通常係鷄蛋，通常有蛋兩隻甚至多隻，所以英文係眾數。
鳳

**鳳**，又叫做**鳳凰**（鳳係公，凰係乸），係唐人吉祥大雀，係神話動物來嘅。

傳說話鳳凰降臨，嗰處就政治清明。佢有地上嘅**百鳥之王**之稱。根據殷商甲骨文所示，「鳳」源自「風」。

然而，喺古代至今嘅華人社會裡頭，龍普遍係代表男性，而**鳳**，通常會用嚟代表女性，尤其係古代嘅帝皇之家，鳳係皇后或者皇太后嘅象徵。

英人來華時，鳳類似西方神雀不死鳥，不死鳥浴火重生。所以，鳳就時時借英文名Phoenix來繙，兩者時時混用，不死鳥亦叫火鳳凰。不過，兩隻雀查實都無關係。

另外，中華神話其中嘅四靈獸入面，當中嘅朱雀成日畀人誤會同鳳凰係同一樣嘅鳥，雖然呢兩種鳥傳說都同火有關，而且暫時都未有實物可以驗證其真實存在過，但喺文化角度嚟講，其實佢哋分別有各自描述：朱雀係天上嘅靈獸，而鳳凰係地上雀王。

## 睇埋
*不死鳥
芋

**芋**（；學名：**'），又嗌**芋頭*'（），係[[天南星科]][[芋屬]]嘅長年生濕生常綠草本植物，原產[[南亞]]，而家喺全球各地嘅鄉下農田地方都可以搵到。

==樣==
[[塊莖]]樣似蛋形，有好多澱粉。[[葉]]好大塊，長2～5dm，心形，屬盾形着生，有4～6條側脈，葉柄長2～9dm。花屬肉穗花序，公乸同樹，其中佛焰皮長大概2dm到，而且花序短過葉柄兼唔伸出佛焰皮，花序以下乸、中間中性、上公嘅形式分佈；附屬器似[[鑽頭]]，長1cm。

==用途==
佢嘅[[塊莖]]可以用來食，可以整成[[點心]]同[[芋頭糕]]。有啲地方係[[主糧]]之一。

==同第啲似名植物嘅區分==
===海芋===
海芋同芋頭經常俾人搞亂，因為植物嘅樣相類似。雖然係噉，兩者實情差別幾大。


===香芋===
成日用嚟整紫色[[雪糕]]嘅[[香芋]]並唔係芋。香芋（學名：*Dioscorea alata''）又叫參薯，係薯蕷科薯蕷屬植物，同淮山係近親。

## 有關嘅書
* 武汉植物图鉴 第480页　　湖北科学技术出版社 ISBN 978-7-5352-7422-9

## 連出去
*
*
*芋、Yu 藥用植物圖像資料庫 (香港浸會大學中醫藥學院) 
*芋头的营养价值 苹果绿养生网

類:芋屬
類:四季常綠植物

類:菜
類:藥用植物
霍亂

**霍亂**（Cholera）係種病，歸入傳染病，由霍亂弧菌致病，菌入小腸令患者嘔同肚屙，嚴重有生命危險，脫水致死。
瑜伽

**瑜伽**（英文Yoga，梵文同巴利文：योग，拼音yoga）係身心合一嘅方法，源自古印度，目的係將人帶到超凡入聖嘅境界，調節呼吸、冥想、體位，達致梵我如一。印度敎、佛敎、耆那敎嘅冥想，都同瑜伽有關。

## 傳統
瑜伽係用好多唔同嘅方法去練習，並且俾所有 印度宗教 都用。喺 印度教 裏面，嘅練習包括 智慧瑜伽、虔誠瑜伽、業瑜伽、昆達里尼瑜伽 同 哈達瑜伽。

### 耆那教瑜伽
  
瑜伽喺 耆那教 係一個核心嘅修行。耆那教嘅靈性係基於一個嚴格嘅非暴力守則，叫做 阿希姆沙（包括 素食主義），布施（dāna），相信 三寶，苦行（*[[苦行 (印度宗教)|tapas]]*），例如 斋戒，同埋瑜伽。  
耆那教嘅瑜伽旨在解脫同淨化自己，擺脫 業力，呢啲業力會束縛靈魂喺 輪迴 裏面。好似瑜伽同 數論派 一樣，耆那教相信有唔同嘅個體靈魂，佢哋俾佢哋自己嘅業力所束縛。 只有減少業力嘅影響，耗盡積累嘅業力，先至可以得到淨化同解脫。  
早期嘅耆那教瑜伽似乎分為幾種，包括冥想，棄身 (kāyotsarga)，十二種默想，同反思（bhāvanā）。

### 佛教瑜伽
  
  
佛教瑜伽包含好多唔同嘅方法，目標係發展 菩提分法，最終目標係 菩提（覺悟）或者 涅槃（止息），傳統上被視為係永遠終結痛苦（苦）同 輪迴。  
佛教經典 裏面使用咗好多術語去形容精神實踐（praxis），除咗瑜伽，仲有 *[[bhavana|bhāvanā]]*（「發展」） 同 *[[禪定]]*（jhāna/dhyāna）。  

喺 早期佛教 裏面，瑜伽練習包括：  
* 四種 *[[禪定]]*（四種冥想或者精神吸收），  
* 念住 四法（即 *satipatthanas*，正念嘅基礎），  
* *[[安那般那念]]*（出入息念），  
* 四無色定（超自然嘅心靈狀態），  
* 四無量心（即 *brahmavihārās*，四種梵住心境），  
* *[[念]]*（觀想，回憶）  

呢啲冥想被視為係 八正道一部分，係佛教得道法門嘅指引。

## 其他宗教中的反應

##### 基督教
  
有啲基督徒將瑜伽嘅身體動作，脫離印度教嘅精神根源，同埋其他東方靈修嘅元素結合埋祈禱、冥想，同埋以耶穌為核心嘅肯定句。呢種做法仲包括將動作名稱改為英文（唔再用原來嘅梵文詞彙），放棄涉及印度教嘅咒語，同埋瑜伽嘅哲學；瑜伽被重新框架為基督教嘅一部分。 但呢種做法引來唔同印度教團體指控係文化挪用；學者對此保持懷疑態度。  

過去，羅馬天主教會同其他基督教組織對某啲包含瑜伽同冥想嘅東方及新時代做法表達過關注同反對。  

1989年同2003年，聖職部發佈咗兩份文件：《基督徒冥想的層面》同「對新時代的基督教反思」，對東方同新時代嘅做法大多持批評態度。2003年嘅文件係一本90頁嘅手冊，詳細說明梵蒂岡嘅立場。梵蒂岡警告話，專注於冥想嘅身體層面「可能會變成對身體嘅崇拜」，並且將身體狀態等同於神秘主義「亦可能導致心理失調，有時甚至係道德偏離」。呢種情況被拿嚟同早期基督教對諾斯底派嘅反對作比較，當時教會反對諾斯底派認為救贖唔係通過信仰，而係通過神秘嘅內在知識嚟實現。信件仲提到：「可以睇吓[祈禱]點樣可以透過其他宗教同文化發展出嚟嘅冥想方法嚟豐富」，但強調「必須要有一個適合嘅配合，將[其他方法]嘅祈禱同基督教關於終極實相嘅信仰配合埋一齊」。  

有啲基要派嘅基督教組織認為瑜伽同佢哋嘅宗教背景唔相容，覺得瑜伽係新時代運動嘅一部分，與基督教唔一致。

### 伊斯蘭教
十一世紀初嘅波斯學者比魯尼曾經去過印度，喺當地同印度人一齊住咗16年，並喺佢哋嘅幫助之下，將幾本梵文書籍翻譯成阿拉伯文同波斯文，其中一本就係帕坦加利嘅《瑜伽經》。雖然比魯尼嘅翻譯保留咗帕坦加利瑜伽哲學嘅核心主題，但有啲經文同註釋係為咗同一神教嘅伊斯蘭神學保持一致而重新表述。  

係20世紀，瑜伽同伊斯蘭教之間嘅關係喺印度次大陸引起咗爭議。某啲穆斯林領袖認為，瑜伽嘅某啲習俗違反伊斯蘭教嘅教義，因為佢哋認為瑜伽包含異教元素，特別係牽涉到偶像崇拜嘅靈修做法。 

2015年，印度政府喺國際瑜伽日推動瑜伽成為國民運動之後，有啲伊斯蘭教組織對瑜伽嗰啲涉及宗教元素嘅部分，例如拜日式，提出抗議。伊斯蘭教認為「日拜」呢種動作係對太陽嘅崇拜，違反咗一神教嘅信仰原則，因為穆斯林只應向唯一嘅真主（阿拉）祈禱。  

但同時，亦有啲穆斯林支持瑜伽，並且表示，瑜伽嘅身體動作係一種健康嘅運動，唔一定要同宗教掛鈎。有啲穆斯林修行者亦喺身體練習中融入咗伊斯蘭教嘅祈禱，強調瑜伽嘅動作可以係一種純粹嘅身體鍛煉。

## 睇埋
  
* 瑜伽體位列表  
* 現代瑜伽導師  
* 瑜伽學派列表  
* 拜日式  
* 瑜伽旅遊  
* 瑜伽修行者  
* 馬拉卡姆巴，一種喺柱上進行嘅瑜伽  
* 印度傳統遊戲

## 錄示
  

## 疏仕

## 睇埋
*健美
*健身
蘋菓酒

**蘋菓酒**（英文**cider**），又寫**蘋果酒**，係酒嘅一種，由蘋果汁整成。

## 睇埋
*蘋果西打
*蘋果醋
麥酒

**麥酒**（）係啤酒一種，即英國啤酒。

麥酒係一種上層發酵啤酒（發酵過程酵母會浮上液面）。發酵溫度較拉格啤酒高（20~25℃），發酵時間較拉格啤酒短，兩到三日左右就完成。麥酒不時帶有更加濃烈嘅口感，酒體飽滿，可以形成好好嘅果仁味同生果味。如果大麥處理得好，重可以產生朱古力同蜜糖香味。

喺1840年以前，全世界嘅啤酒都係麥酒，採用暖發酵方式製成；1840年之後，出現採用冷發酵技術嘅拉格啤酒，逐漸取代咗麥酒嘅地位。
波打

**波打**（英文**porter**）係酒一種，啤酒一類，因為顏色呈深啡或者黑色所以又叫做**黑啤**。烈嘅波打嘅叫烈性黑啤酒。
白蘭地

**白蘭地**，又寫做**拔蘭地**，舊時亦寫做**罷蘭地**（英文：**brandy**），係酒一種。通常當係餐後酒。

## 種類
*干邑

## 註
香檳

**香檳**（ /ʃɑ̃paɲ/），又寫**香檳酒**，又叫**三邊酒**，係葡萄酒一種。產於法國嘅香檳地區。

## 睇埋
*汽酒
壳酒

**壳酒**（英文**hock**）係酒一種，味如唐人紹興酒。壳酒係德國酒，有時專指萊茵區。
荷蘭水

**荷蘭水**（），又叫**碳酸水**或者**梳打水**，係汽水一種。因爲二氣化碳加壓溶入水，到解壓就放返出，就見到有好多泡。
威末

**威末**（英文**vermouth**）係酒一種，加咗乾料令佢唔同味，主要係紅色同白色嘅。會用來做鷄尾酒，好似馬天尼咁。

最初喺18世紀末同埋19世紀初喺意大利同法國出現，初初佢係用作教會嘅藥用祭酒，去到19世紀後期，就成為咗好多雞尾酒嘅重要成分。
蛋酒

**蛋酒**（）係一種酒水。主要成份係牛奶、忌廉、雞蛋，仲有糖、肉桂、雲呢拿等調味品同香料。仲可以加冧酒、白蘭地、威士忌等酒類。

蛋酒起源於英國，喺美國、加拿大流行，特別是喺聖誕節、新年等冬季節日前後。

## 睇埋
* 卵酒
桑枝水

**桑枝水**（英文**raspberryade**）係汽水一種。由桑枝菓汁、加荷蘭水﹐同埋加甜劑混成。
三鞭急

**三鞭急**（英文**champagne cup**）係酒水一種，用三鞭開梳打、白糖、黃瓜片打成。
檸檬雜飲

**檸檬雜飲**（），又叫**鮮檸雜飲**，簡稱**凍檸雜**或者**檸雜**，係嘢飲一種，有檸檬汁、糖漿同梳打水，杯邊有一塊仔檸檬做裝飾。舊時香港唔少西餐廳都有得飲，而家就比較少見。

## 相關嘢飲
亦有將檸檬換成橙，叫**鮮橙雜飲**（）或者**橙汁雜飲**，簡稱**凍橙雜**或者**橙雜**。

## 睇埋
*檸檬水
*樽頭檸檬水
對數

**對數**係一種函數，佢係指數函數嘅反函數。對數係嚟自指數，指數函數嘅基本樣係f(x)=a^x，a係一個正實數。咁呢個圖就會穿過(1,a)，同埋x軸就係呢個圖嘅趨近線（asymptote）。因為指數函數係單對單函數，又係全射函數，所以佢就會有逆函數或者叫相反。而指數函數嘅相反就係對數，求出黎嘅方法可以參考下面。

對數有好多唔同嘅作用，其中最常見嘅就有搵出次方，同埋做數學建模去解決現實世界嘅問題。

## 定義

### 基本定義
如果利用簡介所提及嘅方法嚟搵對數，就要根據以下步驟：
# 將y=f(x)：y=a^x
# 將x同y交換：x=a^y
# 求y：y=?

#### 定義對數
設 x>0，a>0 同埋 a\neq1，**對數函數**（logarithmic function）f(x)=\log_ax符合：

「y=\log_ax \iff x=a^y」。

呢個函數嘅**基數**（或叫**基底**，英文：**base**）就係 a。｢\,\log_ax｣ 中文一般會讀成「log x 底 a」；英文一般會讀成「log base a of x」。有啲計數機將 \log_ax 寫做 \log(x,a)，有啲寫做 \log(a,x)。

#### 等價定義
根據以上呢個定義，y=\log_ax，x=a^y呢兩個表達係完全一樣。

一般會將x=a^y叫做**指數表示**（exponential form）；

另一個樣，y=\log_ax叫做**對數表示**（logarithmic form）。

#### 例子
* \log_525=2 \implies 5^2=25
* \log_5(\frac{1}{25})=-2\implies 5^{-2}=\frac{1}{25}
* 9=\sqrt{81}=81^{\frac{1}{2}} \implies \log_{81}9=\frac{1}{2}
* 16=4^2 \implies \log_416=2

#### 求絕對值
求一個對數嘅絕對值需要用到代數技巧。

例如求：\log_381
# 將求嘅數等於x：x=\log_381
# 利用等價定義轉返佢做指數表示：3^x=81
# 解方程：3^x=3^4 \implies x=4
# 還原答案：x=4=\log_381
例子：\log_5(\frac{1}{5})

\begin{align}
x &= \log_5(\frac{1}{5})\\
5^x &= \frac{1}{5}\\
5^x &= 5^{-1}\\
x &= -1\\
x=-1 &= \log_5(\frac{1}{5})
\end{align}

### 簡寫

有自然指數就自然有自然對數，佢哋基本大同小異，只不過自然對數個基數係歐拉數e。而一般情況普通對數個基數就係10，叫做常用對數。

通常用基數係10嘅情況，本嚟係要寫成\log_{10}x，但係因為成日用嘅關係，多數人都會寫成\log x咁，而唔寫基數就默認係10。為咗避免誤會（例如高等數學入面嘅 \log x 好多時係以 e 做底），有時又會寫做\lg x。

如果用歐拉數e做基數，本嚟係要寫成\log_e x，因為喺數學上好多時會用到，所以數學家就發明咗個符號寫做\ln，所有基數係e嘅對數，就會寫成\ln x。呢個叫做自然對數。

喺某啲領域，成日會用到 2 做基數，本嚟係要寫成 \log_{2}x，簡化寫成 lb\,x。

## 畫對數
因為對數係指數嘅逆函數，所以可以利用y=x反射f(x)=a^x得出f(x)=\log_ax。

如果a>1就會得出上面呢張圖嘅樣，藍色線就係f(x)=a^x，將佢根據y=x，黑線，做一個反射就得出綠色線f(x)=\log_ax。

如果0就會得出上面呢張圖嘅樣，藍色線就係f(x)=a^x，將佢根據y=x，黑線，做一個反射就得出綠色線f(x)=\log_ax。

以下呢個表可以比較指數同對數函數嘅相似同唔同之處：

## 對數應用
對數可以做好多現實中嘅應用，以下舉出幾個出名嘅應用：

### 分貝
分貝（decibel）係量度噪音程度嘅單位。佢係利用對數呢個概念。

分貝值喺數學上定義為：D=10\log\bigl(\frac{I}{I_T}\bigr)

式入面嘅 D 就係分貝值，單位係 dB。I 就每平方米嘅聲音強度，單位係瓦特（watt）。I_T 就係人最低可以聽到嘅噪音強度。平均嚟講，一般人最低可以聽到最低噪音係 1\times 10^{-12}\ \text{W}\!/\text{m}^2。

### 黎克特制
黎克特制（Richter scale）係用嚟量度地震強度。

計算呢個強度嘅公式係：M=\frac{2}{3}\log(\frac{E}{E_0})，

當中 M 係強度，E 係地震震波強度，E_0 係地震所釋出嘅能量。

### pH值
喺化學入邊，pH值亦即係酸鹼度係用對數嚟定義嘅。

ph值公式：\textrm{pH}=-\log_{10}[\textrm{H}^+]，

當中 [\textrm{H}^+] 係氫離子嘅濃度。

## 睇埋
*自然對數
* 指數
* 指數定律
* 對數定律

## 參考資料
Word

**Word**／**word**可以係：
*「字」嘅英文或
*「Microsoft Word」嘅簡稱。
## 睇埋
*字 (搞清楚)
紅酒水

**紅酒水**（claret），或者叫**紅酒**，係酒一種。佢係英國人叫法國波多地方嘅紅酒。英文claret來自法文clairet，舊時時時由波多出口。
樽頭檸檬水

**樽頭檸檬水**（英文**lemonade**）係嘢飲一種，由檸檬汁、水同糖溝成。

## 睇埋
*檸檬水
蛋

**蛋**，又叫**卵**，係卵生動物包括爬蟲類同兩棲動物生嘅硬殼卵，受精後可孵出下一代，又可以當嘢食。

有話蛋係齋又有人認為係肉類。人類最常食嘅有雞蛋、鴨蛋、鵪鶉蛋、鵝蛋等。

## 構造
蛋主要分三部分：蛋殼、蛋白同蛋黃。

## 哲學
「有蛋先，定係雞先？」

## 參考
卵生動物

**卵生動物**（**Ovipara**）係指有性生殖，母體用卵受精生育後代嘅動物。後代由阿媽生膥，靠膥嘅蛋白質提供營養繼續發育。直到新個體破卵而出。爬行類、兩棲類、魚類、鳥類同哺乳類中單孔目大多數都係卵生動物。

## 睇埋
*卵胎生
*胎生
珠排序

**珠排序**係一種自然排序演算法，係Joshua J. Arulanandham、Cristian S. Calude、Michael J. Dinneen嚮2002年發明嘅，喺歐洲理論電腦科學協會（European Association for Theoretical Computer Science）嘅新聞簡報度發表過。唔理係用數碼定係類比嘅硬體嚟做珠排序，都係用**[[大O符號|O]]**(*n*)嘅時間就搞掂，不過，一改用軟體嚟做嘅話就會慢咗好多。呢種方法淨係可以直接用嚮非負整數嘅資料度，如果無特殊處理係排唔到負數、定點小數或者浮點小數嘅。就算嚮最理想嘅情況下，至少都要**O**(*n*2)嘅空間。

## 概要

珠排序需要一個特製嘅類似算盤噉樣嘅裝置，係實物嘅或者用電腦模擬嘅都得，擧個例，將下面呢五個數由細到大排好：

::

開始嗰陣要將個裝置打平放，方便好似右上圖一樣將算珠排好，喺最頂嗰列擺兩粒珠代表頭一個數字「**2**」，喺佢下面嗰列擺四粒珠代表第二個數字「**4**」，如此類推，直到代表每個數字嘅珠仔都擺好嗮為止，啲珠通常都會全部靠向同一邊咁排嘅。

跟住就將個裝置靠向第一列嘅一邊搦起，等啲珠自己滑落，直到所有算珠嘅下底嗰列都填滿為止（除咗墊底嗰一列），就會好似右下圖噉樣。家陣由最頂嗰列開始睇：

::

每一列算珠嘅數目正正就等如嗰五個數由細到大排嘅結果。

由於重力嘅作用，下底無承托嘅算珠會向下跌，直到碰到嚮佢下面嗰粒珠或者跌到底嗰列為止。因為大啲嘅數有多啲珠，細啲嘅數就少啲，所以多出嚟嘅珠一定會跌落去，噉就做到越大嘅數越沉底，越細嘅數就越浮面嘅情況。

## 複雜度
對應唔同嘅做法，珠排序嘅複雜度都有唔同：

### 改良版
電腦軟體式嘅珠排序可以改良，假設數列L有n個非負整數i_j: 1 \le j \le n，先搵出最細嗰個數i_{min}，然後將每個數i_j都減i_{min}，得到一個新數列L_{opt}，以珠排序排列L_{opt}，可以將複雜度由**O**(S)改良為**O**(S - ni_{min})。最後將L_{opt}還原返做L就搞掂嘞。

呢個版本重可以令珠排序處理到負整數，代價係用多咗時間同空間，因為i_{min}係負數，S - ni_{min} > S。

## C++嘅實例
呢個例子利用C++嘅標準模板庫（Standard Template Library）裏面嘅「位元集」（bitset）嚟模擬算珠，係「改良版」，可以排負整數、字元（char）。程式用C++14標準語法嚟寫，編譯嗰陣可能要加選項，例如GNU C++要加「-std=c++14」。

## 睇埋
*排序演算法
*自然演算法

## 出面網頁

*
*Bead Sort in MGS, a visualization of a bead sort implemented in the MGS programming language
*Bead Sort on MathWorld
角 (幾何)

（）係兩射綫相交之處，頂端一點係角，綫就角嘅兩邊。同一平面上，兩直綫只要唔平行，就一定相交成角。數學上，角用**∠**表示。

將角呢個概念廣義化嘅話，仲可以出到二面角（dihedral angle；由兩塊平面相交形成嘅角）同立體角（solid angle；由一點可以睇到幾大嘅視野）等嘅概念。

角嘅大細嘅叫角度。

如果想將角度嘅概念推廣上去流形上面嘅話，流形上面起碼要有一個保角結構（conformal structure），雖然好多時個流形直情有個黎曼度量（Riemannian metric），亦即係話，佢係一個黎曼流形，喺呢個情況，可以將角嘅概念推廣去兩條曲線之間嘅角，定義佢做兩條曲線喺相交點嘅切向量形成嘅角。

角度亦都同複數好有關係，因為好多複數嘅操作都係保角嘅，例如加數、乘數、反演等等。事實上，係一個黎曼平面（一維複流形）上面，保角結構同複結構係一一對應嘅，不過喺更高嘅維度上面就無呢個對應。

## 定義
*銳角（acute angle）：大過0°，細過90°
*直角（right angle）：等於90°
*鈍角（obtuse angle）：大過90°，細過180°
*平角（straight angle）：等於180°
*優角或反角（reflex angle）：大過180°，細過360°
*周角（round angle）：等於360°
癮

**癮**（**addiction**）即係心思思好想再做返嗰樣嘢，好似有人迫噉，再做返會開心，但係好難戒，如果夾硬戒就會悶或者唔舒服，就算戒咗做嗰樣，心癮都重喺度。精神學上係叫依賴症。例子有食煙、賭錢、打機、手淫、唱歌。有啲癮係有藥物成份，例如毒品同煙仔，就係令個腦有快感。

醫學上稱**癮**，係偏重於藥理之上。戒藥癮有啲會有好強烈嘅身體反應。
## 神經研究

有多個犒賞系統（reward system）嘅腦區都俾人指同上癮有關係：
*腹側被蓋區（VTA）：VTA 負責透過中腦邊緣通道等嘅管道射多巴胺（dopamine）訊號，話俾犒賞系統嘅其餘部份知「有犒賞出現」，而常見嘅毒品差唔多冚唪唥都會一吸就提升中腦邊緣通道嘅多巴胺濃度（令到毒品有可能帶嚟快感）；
*伏隔核（NAc）：NAc 會由 VTA 嗰度收輸入，而 NAc 會幫手習得行為同埋引起學咗嘅行為，而研究發現，隨住一個人吸毒吸到愈嚟愈上癮，佢嘅 NAc 會對佢吸嗰隻毒品愈嚟愈敏感，對嗰隻毒品有愈嚟愈勁嘅反應（可能搞到個人吓吓都一見到隻毒品就做「去吸」呢樣通過操作制約學返嚟嘅行為）；
*前額皮層，包括埋扣帶皮層前部同眶額皮質：呢啲腦區都識得由中腦邊緣通道嗰度接收訊號；除咗掌管（會幫個人抵抗毒品嘅誘惑嘅）自控能力之外，前額皮層嘅結構仲會幫手產生**環境提示**（environment cue）同吸毒行為之間嘅連繫－例如家陣個人有好幾次都係一去到酒吧就吸毒，前額皮層會幫手令佢將「酒吧嘅環境」（環境提示）同「又夠鐘吸毒」（行為）聯想埋一齊，搞到佢次次一去到酒吧就有股癮想去吸毒，而研究指呢種環境提示同行為之間嘅連繫係吸毒上癮嘅主因之一，仲可以搞到一個人喺戒咗毒多耐之後先至毒癮返發，例：明明戒咗毒成幾年咁耐，但一返去第一次接觸毒品嗰間酒吧就毒癮返發。
## 打機上癮

## 睇埋
*強迫症
*快感
*毒品
*賭錢
*酗酒
*性成癮
## 攷

## 拎

*Laterality of Brain Activation for Risk Factors of Addiction
*Kyoto Encyclopedia of Genes and Genomes (KEGG) signal transduction pathways:
**KEGG – human alcohol addiction.
**KEGG – human amphetamine addiction.
**KEGG – human cocaine addiction.
天花 (傳染病)

**天花**（**smallpox**）係種傳染病，由天花病毒致病。天花可由種牛痘預防。天花害死過好多人，人數以千萬計。不過由二百年種牛痘嘅努力，天花喺二十世紀七十年代絕跡，除咗實驗室出意外。

天花由肺傳入，之後發高燒同出痘。如果出痘唔出血致死，就會好返。但會留有痘痕。

## 睇埋
*猴痘
中風

**中風**（，）係由於腦部血管「阻塞」或「爆裂」，以致令到腦細胞失去血液、氧氣同養分嘅供應，最終令到腦細胞受損或死亡，繼而影響到嗰個部分腦細胞所控制嘅功能，產生各種神經症狀。

中風係嚴重嘅內科急症，三個月內嘅死亡率大概係百份之三十。但係，生存者當中，有超過一半會完全回復自我照顧能力，少於兩成嘅病人有嚴重殘障。復原因素除咗取決於腦部受損嘅嚴重程度（包括中風嘅類型，範圍同位置）、併發症嘅產生以及中風前病人嘅自我照顧能力之外，病人同家屬／照顧者態度同支持以及適當嘅康復治療亦起咗決定性嘅作用。

## 分類
*出血性中風：俗稱「爆血管」，由於高血壓或腦血管疾病，例如腦血管腫瘤而導致腦血管破裂。
*缺血性中風：因為腦血管硬化導致血管狹窄同閉塞或因為血凝塊流到腦血管造成閉塞。

## 徵狀
*半身郁唔到
*講嘢唔清楚
*嘴歪
*眼斜
*吞食困難
*大小便失禁
*感覺麻木
*流口水
*嚴重者甚至昏迷或死亡

## 導致中風因素
*食煙
*年齡：年紀越大，中風機會越大
*血壓高
*血內膽固醇過高
*過重
*缺乏運動
*先天性腦血管腫瘤或血管壁過薄
*其他疾病例如糖尿病、風濕性心臟病等會令中風危險倍增

## 治療
### 藥物治療
;血小板抗集結劑（Anti-aggregants）
血小板抗集結劑具有抗血栓形成嘅作用。
*亞司匹靈 Aspirin
*氯比格雷 Clopidogrel（Plavix）
*待匹力達 Dipyridamole

;抗凝劑（Anti-coagulant）
抗凝劑常用於心律不齊嘅病人，可以幫助防止血栓嘅形成同擴大。
*低份子肝素（Fraxiparine）
*薄血丸（Warfarin）

;溶栓劑（Thrombolytics）
根據外國經驗，溶栓劑只適用於腦梗塞唔多過幾個鐘嘅病人。但係，由於亞洲人較容易有出血性中風，呢種治療仍未被列入為標準治療之一。

;血壓嘅控制
對於缺血性中風嘅病人嚟講，血壓偏高有助增加腦部血液循環。所以，喺中風最初嗰兩星期，除非收縮壓持續超過220毫米水銀柱(mmHg) 或 舒張壓超過120毫米水銀柱(mmHg)，醫生會建議病人避免服用血壓藥。

### 外科手術
外科手術可以幫助移走大型嘅血塊以減低顱內壓。其他嘅手術，包括接駁新嘅血管、切除部份頸動脈同斑塊、導管手術或擺放金屬支架可以改善腦部供血。如果發現有動脈瘤存在，可以將佢切除或注射促纖維化劑以減低血管破裂嘅機會。

### 綜合治療
當病情穩定之後，病人就會轉到復康病房或醫院繼續接受以下治療同護理：
*復康護理
*物理治療
*職業治療
*言語治療
*醫務社會工作服務

## 出面網頁
*衞生防護中心 - 中風
*長者健康服務網站 - 中風
*中風治療

## 參考文獻
*Richard Kay, Cesare Fieschi, Marc Fisher, (2000), Prevention of Ischemic Stroke, Martin Dunitz Ltd The Livery House, London.
*Walter Huber, Klaus Willmes (1997), Piracetam as an adjuvant to language therapy for Aphasia, Arch Phys Med Rehabil Vol 78 March 1997
加加連

**尤里·阿歷謝耶域治·加加連**（；），或者跟國語譯做**加加林**，係蘇聯軍官，係第一個太空人，即係第一個上太空嘅人。

加加連喺蘇俄 Klushino 村出世，細個嗰陣喺莫斯科外圍嘅一間工廠度打鑄工。後尾佢入咗蘇聯空軍做飛機師，派去莫曼斯克州嘅一個空軍基地，係近住挪威同蘇聯嘅邊界嗰度。之後佢同其他五個人一齊，俾人揀咗入蘇聯太空計劃。1961年，加加連坐東方一號宇宙飛船入到太空。

上完太空返嚟，加加連做咗太空人訓練中心嘅副訓練主任，呢個訓練中心後來仲用佢個名命名。1962年，佢當選做蘇聯政治高層嘅代表。

「東方一號」係加加連唯一一次上太空，但佢都係聯盟一號嘅後備機組員。可惜，聯盟一號最後墜機，佢嘅朋友兼太空人拍檔 Vladimir Komarov 喺個意外死咗。驚國民英雄再出事，蘇聯官員決定唔俾加加連再參加任何太空任務。

1968年2月，佢喺完成咗訓練，重新獲准可以揸普通飛機。不過，五個禮拜之後，加加連同埋飛行教官 Vladimir Seryogin 揸嘅 MiG-15 戰機喺 Kirzhach 嘅村仔附近墜機，兩個人都不幸冇命返屋企。

## 早年生活

加加連喺1934年3月9號出世，喺斯摩棱斯克州俄羅斯蘇維埃聯邦社會主義共和國嘅 Klushino 村，離加加連市（原名嘉察克，1968年因佢過身改名）唔遠。佢阿爸阿媽喺一個國營農場做嘢：阿爸做木匠，阿媽做奶農。尤里係四個仔女中排第三。佢大佬瓦倫京1924年出世，尤里出世嗰陣已經幫手喺農場照顧牛。佢家姐佐亞1927年出世，幫手照顧細佬「尤拉」同最細嗰個1936年出世嘅波里斯。

好似好多蘇聯人一樣，佢一家喺第二次世界大戰期間德軍納粹德國佔領區嘅時候都捱苦頭。喺巴巴羅薩行動開始嘅時候，撤退嘅紅軍士兵搶走咗集體農場啲牲口。 納粹喺1941年10月18號攻陷咗克魯希諾。佢哋入村第一日就燒咗間學校，令尤里第一年嘅學業就咁被迫中止。德軍仲燒咗村入面27間屋，又逼啲村民包括加加連一家喺農場做嘢，種嘢畀佔領軍食。拒絕嘅就畀人打或者送去嘉察克嘅集中營。

有個納粹軍官霸咗加加連一家嘅屋。喺佢哋後園，一家人獲准起咗個細細個約嘅泥屋，佢哋喺度過咗21個月，直到佔領結束。 喺呢段時間，尤里成為咗個破壞分子，尤其係有個啲細路叫做「魔鬼」嘅德軍士兵想用佢細佬波里斯條頸巾吊佢上蘋果樹之後。作為報復，尤里搞爛咗個士兵嘅工作：佢將泥土倒落收集好準備充電嘅坦克電池入面，又將唔同用嚟充電嘅化學品亂咁攪埋一齊。 1943年初，佢兩個大佬家姐畀德軍送咗去波蘭做苦力。佢哋逃走咗之後畀蘇聯士兵搵到，再被徵召參與戰爭。戰爭完咗1945年佢哋先返到屋企。

## 蘇聯太空計劃
### 選拔同訓練

[thumb|加加連嘅[東方號太空船#東方3KA|東方3KA太空艙同佢個蠟像喺2010年擺喺RKK能源博物館度]]
thumb|加加連做東方1號任務時著嘅太空衣

加加連畀揀入東方號計劃，係由蘇聯陸軍醫務處少將康斯坦丁·費多羅維奇·波羅丁帶頭嘅中央飛行醫療委員會監督嘅。佢喺莫斯科中央航空科研醫院做體格同心理測試，嗰間醫院由委員會成員烏薩諾夫上校主管。委員會仲有幾個人：之後做培訓中心主管嘅葉夫根尼·阿納托利耶維奇·卡爾波夫上校、加加連飛行嘅首席醫生弗拉基米爾·伊萬諾維奇·雅茨多夫斯基上校，同埋蘇聯空軍總參謀部空軍總司令下底嘅醫務軍官亞歷山大·尼古拉耶維奇·巴比丘克少將。 委員會以25至30歲嘅飛行員為揀選對象。計劃總工程師謝爾蓋·科羅廖夫仲要求，候選人要夠細粒，先啱得落東方號太空艙嘅細細空間，即係體重唔可以過，高度唔可以過；加加連嘅身高係。

由各空軍單位揀出嚟嘅154個合格飛行員當中，軍醫揀咗29個太空人候選人，當中有20個畀蘇聯政府嘅資格審查委員會批准。頭12個包括加加連喺1960年3月7號首先批准，之後一直到6月先後再加咗8個。

加加連喺1960年3月15號開始喺莫斯科市中心嘅霍登卡機場訓練。訓練內容包括激烈重複嘅體能鍛煉，頭12人中嘅阿列克謝·列昂諾夫話好似訓練奧運會咁。1960年4月，佢哋喺薩拉托夫州開始跳傘訓練，每個人都要喺低空同高空跳落陸地同水上，加埋大概要跳40至50次。

加加連係同伴中最受歡迎嘅候選人；當大家要匿名投票揀除咗自己之外最想第一個飛上太空嘅人，除咗三個人之外全部都揀咗加加連。其中一個候選人葉夫根尼·赫魯諾夫覺得加加連好專注，需要嘅時候又會對自己同其他人有嚴格要求。1960年5月30號，加加連再畀揀入一個加速培訓小組，叫做先鋒六人組或索契六人組，即係之後會喺呢六個人入面揀第一批東方號計劃嘅太空人。組內嘅其他成員係阿納托利·卡爾塔紹夫、安德里揚·尼古拉耶夫、帕維爾·波波維奇、赫爾曼·季托夫同瓦倫京·瓦爾拉莫夫。不過卡爾塔紹夫同瓦爾拉莫夫受咗傷，由赫魯諾夫同格里戈里·涅柳博夫頂上。

因為幾個入選計劃嘅候選人包括加加連都冇讀過大學，所以就畀人安排報讀茹科夫斯基空軍工程學院嘅函授課程。加加連喺1960年9月入學，直到1968年初先攞到佢嘅專科文憑。加加連仲要接受一啲測試身體同心理極限能力嘅實驗，包括缺氧試驗，即係將候選太空人鎖喺隔離倉入面慢慢抽走空氣。佢仲要坐離心機訓練，學習應付飛行時嘅重力加速度。心理測試包括將候選人單獨關喺無回音室入面；加加連由7月26號到8月5號入面關。1960年8月，一個蘇聯空軍醫生咁樣評價佢嘅性格：

## 紀念品

File:The Soviet Union 1964 CPA 3014 stamp (Space Exploration. Gagarin and Vostok 1).jpg|1964
File:1976 4569.jpg|1976
File:1977 4693.jpg|1977
File:Postage stamp - 75th Anniversary of the Birth of Yuri Gagarin.jpg|2009
File:Stamp of Azerbaijan 595.jpg|2001
File:RR5514-0005R 10 рублей биметалл 2001 40 лет полета Гагарина реверс.png|2001
File:RR5714-0010R.png|2011
File:RR5220-0010R.png|2011
File:2011. Stamp of Belarus 07-2011-03-28-m.jpg|2011
File:Stamp 2011 Gagarin (1).JPG|2011


## 參考


## 文獻
HBM

**HBM**係拉丁字母串字，可以指：

## 英文
* H. B. M. 大英國王陛下。男王係His Britannic Majesty，女王係Her Britannic Majesty。
小腸

**小腸**（、）係一個器官，消化系統嘅一部分，平均長達6-7米，係消化管之中最長嘅一段，上承胃，下接大腸，包括十二指腸、空腸同埋迴腸，用來消化嘢食，吸收營養。
大腸

**大腸**（；）係器官，係腸胃一員，上承小腸，下出肛門，包括盲腸、結腸、直腸同埋肛管。佢用來吸收水分，帶走唔要嘅消化物。

## 大腸疾病
* 過敏性腸症候群（又叫腸躁症）
* 大腸憩室炎
* 大腸憩室病
* 闌尾炎
* 克羅恩病
* 潰瘍性結腸炎
* 先天性巨結腸症（又叫赫希施普龍氏症）
* 腸結核
* 偽膜性結腸炎
* 結腸直腸息肉
* 大腸癌
* 缺血性結腸炎
* 膠原性結腸炎
* 大腸瘜肉（Colorectal polyp）
孫子兵法

《**孫子兵法**》，亦叫**孫子**，係部兵書，係敎人點打仗。相傳兵法係孫武所寫，孫武尊稱孫子，因以爲名。兵法成書春秋末期，亦有人認爲係戰國。書分十三章，強調戰略之重要。

## 睇埋
*軍事戰略
*軍事戰略一覽
*軍事戰術
*軍事戰術一覽
真

（）係哲學上一種概念，唔同人有唔同睇法。有說真同現實一致。有說如實呈現原本或法則或理念。真有忠誠不異嘅特質。真同假相對。有時真，亦叫**真理**，符合法則或者現實，就係真理。

因爲人以言文傳遞，未必可以如實，咁就生出真假。點樣去判別真假，就要有準則。之不過準則，就無話一定啱。

古今人會諗，乜嘢係真？點去分真？真究竟係主觀定客觀？係絕對定相對？呢啲問題，各派有各派見解，並無一致。

## 定義同詞源
真有唔同名，實，真實。佢同對、真相、實相係相關。

### 英文
  
  
英文嘅*[[:wikt:truth|truth]]*（真理）係嚟自古英語，經過中世紀英語，同古高地德語，古諾爾斯語係同源詞。好似*troth*（誓言）咁，佢係由形容詞*true*（真實嘅）名詞化而嚟，古英語。  
英文嘅*[[:wikt:true|true]]*（真實）係來自古英語（西撒克遜），同古撒克遜語，古高地德語（現代德語 "忠實"），古諾爾斯語，哥德語同源。 呢啲都係嚟自原始日耳曼語**trewwj-*（有信實嘅意思），可能最終源自原始印歐語**dru-*（樹），有「穩固如橡樹」嘅意思（例如，梵語 "(木頭)"）。 古諾爾斯語**'解作「信仰、信用；宗教信仰、信念」（古英文''[[:wikt:troth|troth]]''有「忠誠、[[誠實]]、信實」嘅意思，對比**'）。  

所以，「真理」涉及到「忠誠、忠實、誠信、真誠」嘅特質，同埋「同事實或者現實一致」嘅意思，喺盎格魯-撒克遜語係用*[[:wikt:sōþ|sōþ]]*嚟表達（現代英文係*[[:wikt:sooth|sooth]]*）。  

除咗英文，所有日耳曼語言都引入咗「忠實」同「事實性」之間嘅術語區分。要表達「事實性」嘅時候，北日耳曼語族揀咗從（「主張、肯定」）衍生嘅名詞，而歐洲大陸嘅西日耳曼語族（德語同荷蘭語）揀咗從（「信仰、信任、協議」）繼續發展嘅詞（同斯拉夫語*věra*（「宗教信仰」）同源，但受拉丁語嘅影響）。羅曼語族使用跟隨拉丁語嘅術語，而希臘語，俄語，南斯拉夫語*istina*同梵語（同英文*sooth*同北日耳曼語相關）係有唔同嘅詞源。  

喺某啲現代語境，"truth"呢個詞用嚟表示忠於一個原型或者標準。佢亦可以用喺「忠於自己」嘅情境中，意思係以真實行事。

## 定義

一個觀點係「真確」可以定義做：

根據呢種觀點，
#人以外有個客觀嘅世界存在；
#人嘅思緒可以用嚟描述呢個世界；
而如果話「某個諗法係真確」，意思即係指個人思緒入面嗰個世界同客觀世界嘅狀態一致。

仲要留意，廣東話日常用語成日用**啱**呢隻字指**真確**，但**啱**仲可以有「道德上可接受」嘅意思，而哲學定義上嘅**真確**同道德無關，淨係講緊句命題係咪合乎事實。

## 主要理論

要決定啲字、符號、概念同信念可以點樣正確咁被認為係真嘅，無論係一個人定係成個社會嚟講，呢個問題都可以用下面五個最普遍嘅實質性「真理理論」嚟處理。每個理論都代表咗好多學者發表過嘅觀點。

除咗最普遍嘅實質性理論之外，仲有討論其他理論。根據2009年11月對專業哲學家同其他人做嘅哲學觀點調查（總共有3226個受訪者，包括1803個哲學系教職員或博士，同829個哲學研究生），45%嘅受訪者接受或傾向於符合論，21%接受或傾向於縮減論，14%認知真理論。

### 實質性理論

#### 符合論

符合論強調真嘅信念同陳述係同實際情況相符合。呢類理論強調思想或陳述同事物或對象之間嘅關係。呢個係一個傳統模型，可以追溯到古希臘哲學家如蘇格拉底、柏拉圖同亞里士多德。呢類理論認為，一個表述嘅真或假原則上完全由佢同「事物」嘅關係決定，即係佢準確描述咗呢啲「事物」未。符合論嘅一個經典例子係13世紀哲學家同神學家托馬斯·阿奎那嘅陳述：「Veritas est adaequatio rei et intellectus」（「真理係事物同智力嘅契合」），阿奎那將呢句話歸功於9世紀新柏拉圖主義者艾薩克·以色列。阿奎那仲重申咗呢個理論：「當一個判斷符合外部現實時，就話佢係真嘅。」

符合論主要圍繞住一個假設：真理係準確複製所謂嘅「客觀現實」，然後用思想、文字同其他符號嚟表達佢。好多現代理論家都表示，如果唔分析其他因素，就無可能達到呢個理想。例如，語言就扮演咗一個角色，因為所有語言都有啲詞嚟表達喺其他語言中基本上無法定義嘅概念。德語嘅詞「Zeitgeist」就係一個例子：講或者聽得明呢種語言嘅人可能「知道」佢嘅意思，但任何翻譯似乎都無法準確捕捉到佢嘅全部意思（好多抽象詞都有呢個問題，特別係源自黏著語嘅詞）。所以，有啲詞就為構建準確嘅真值謂詞加咗一個額外參數。喺應對呢個問題嘅哲學家中，有Alfred Tarski，佢嘅語義學真理論喺後面會總結到。

下面幾個理論嘅支持者更加斷言，分析時仲要考慮其他問題，例如人際權力鬥爭、社區互動、個人偏見，同埋其他影響點樣決定真理嘅因素。

#### 融貫論

一般嚟講，融貫論認為真理需要喺整個系統中有適當嘅元素配合。通常，融貫被認為唔單止係簡單嘅邏輯一致性；經常都要求一個融貫系統中嘅命題要相互提供推論支持。例如，喺判斷一個融貫系統嘅有效性同實用性時，基本概念集嘅完整性同全面性就係一個關鍵因素。

融貫論嘅一個普遍原則係認為真理主要係整個命題系統嘅特性，只有根據個別命題同整體嘅融貫程度先可以將真理歸因於個別命題。喺通常被視為融貫論嘅各種觀點中，理論家喺融貫係意味住有好多可能嘅真實思想系統，定係只有一個絕對系統呢個問題上有分歧。

有啲融貫論變體據稱描述咗邏輯同數學中形式系統嘅本質同內在特性。形式推理者願意並排考慮公理獨立同有時互相矛盾嘅系統，例如各種非歐幾里得幾何。總體來講，融貫論因為缺乏應用到其他真理領域嘅合理性而被拒絕，特別係關於自然環境嘅陳述、一般嘅經驗數據、關於心理學同社會實際問題嘅陳述，尤其係喺無其他主要真理理論支持嘅情況下使用嘅時候。

融貫論區分咗理性主義哲學家嘅思想，特別係巴魯赫·斯賓諾莎、戈特弗里德·威廉·萊布尼茨同格奧爾格·威廉·弗里德里希·黑格爾，以及英國哲學家F. H. Bradley嘅思想。佢哋仲喺幾個邏輯實證主義支持者中間復興，特別係Otto Neurath同Carl Hempel。

#### Pragmatic

## 民間信仰

個真理謂詞「*P* 係真嘅」喺人類語言入面有好大嘅實用價值，容許人哋高效咁認同或者否定其他人嘅講法，強調一個陳述係真定係假，或者引發各種間接嘅（格賴斯式）對話含義。個人或者社會有時會懲罰「假」嘅陳述，以阻止講大話；最古老仲存在嘅法律文本，烏爾納姆法典，列咗對於假accusations of sorcery或者通姦，同埋喺法庭上作偽證嘅懲罰。就連四歲細路都可以通過簡單嘅「錯誤信念」測試，成功評估另一個人嘅信念同現實喺特定方面有分別；到成年嘅時候，人哋對「真理」已經有強烈嘅隱含直覺，形成咗一套「民間真理理論」。呢啲直覺包括：

* 捕獲（*T*-in）：如果 *P*，咁 *P* 係真嘅
* 釋放（*T*-out）：如果 *P* 係真嘅，咁 *P*
* 矛盾律：一個陳述唔可以又係真又係假
* 規範性：相信啱嘅嘢通常係好事
* 錯誤信念：相信一個陳述唔一定等於佢係真嘅

好似好多民間理論一樣，民間真理理論喺日常生活中好有用，但係深入分析之後就會發現喺技術上係自相矛盾嘅；特別係，任何完全遵守真理嘅「捕獲同釋放」語義（又叫做「T-圖式」）嘅形式系統，如果仲要尊重古典邏輯，就一定會被證明係不一致嘅，會陷入說謊者悖論或者類似嘅矛盾。

## 睇埋
*JTB 理論

## 攷
方程式

喺數學入面，**方程**（或者叫**方程式**）係由一條或者多條等式組成。每條等式內，都表示兩邊表達式，係相等嘅。方程通常含未知數，以已知數去求未知數，從而得出答案，呢個過程叫解方程，而答案數字叫解。有啲方程，根本解唔到未知數。例如，兩邊係同一樣嘢，只係表達式唔同寫法，兩邊係永遠一樣，因此叫恆等式。而有一啲，兩邊表達式有矛盾，就叫矛盾式。

現代方程，都用西洋數學方式表達。
:x + 3 = 5\,
當中等號，分開兩邊表達式。呢兩邊表達式，都係相等。等號兩橫同長兼平行，代表相等。x 係未知數，3同5係已知數。求解得出x爲之2。

## 例子
:2-x=3
:x^2=2x
:\sin(x)={1\over 2}

## 睇埋
*代數
*代數基本定理
核裂變

**核裂變**（）或者叫**核分裂**、**核子分裂**，係原子核分裂成更細嘅原子核嘅反應。核裂變一係為核衰變，一係為，過程中放出嘅中子同光子，會放出大匹能量。核分裂時，通常係原子核分成兩份，重量相近，約莫三比二到。但好遇然（0.2%至0.4%嘅核裂變）都會成三份。核子分裂係誤譯，核分裂本身唔牽涉核子嘅分裂，分裂嘅係原子核。

人用到核分裂，主要有兩用途，一係核子武器，一係利用原子能發電。

## 睇理
*核聚變
皮

**皮**，或者叫**膚**，或者叫**皮膚**，係包住脊椎動物嘅軟層，係器官之一。皮檔住外來侵入，亦保住水份。有保暖、阻隔、感覺之用，甚至會生產維他命D。

皮有毛，作用因物種而異，有保暖，有保護色，或者吸引異性。唔同物種，皮有厚有薄，厚皮叫革。有啲物種，好似魚同爬蟲，會生鱗保護。雀會生羽毛保護。兩棲動物，皮就可以用外界物質互換，可以滲透出入。
工藝

**工藝**，又叫**手工藝**、**手作工藝**、**手作**，係種專業領域，用非工業化嘅方法，用工具同技能，將原材料加工生產成貨；換句話講，即係用手工藝整貨。呢啲貨叫工藝品或者手工藝品。從事工藝嘅人可以叫手工藝人、匠人、工匠、工藝師。

喺西方，工藝通常包括哂用非工業化嘅方法整陶瓷、玻璃製品、紡織品（包括布同衫等等）、傢俬、珠寶首飾等等，亦包括以非工業化嘅方法訂裝；版畫（非工業化嘅印刷）亦可以視為一種工藝，不過通常算係藝術。喺東方，傳統工藝亦包括例如用藤織嘢等等。

工藝品通常都有實用價值，但係亦有冇實用價值嘅工藝品，例如用陶瓷整雕塑、用玻璃整裝置藝術、用綫同布織畫等等，整出嚟嘅就係用工藝媒體整出嚟嘅藝術品，叫工藝美術或者美術工藝，不過，喺西方嘅雅藝術界，工藝美術一直都受到岐視。

整工藝品嘅工具未必係細件嘢，亦可以好大件；例如，燒陶瓷嘅煤氣窰可以成個人都企得入去。呢啲工具亦未必係非自動化；例如，有啲手工藝人會用雅卡爾提花機織畫，又或者用3D打印整首飾等等。

## 睇埋
*手工藝
*工匠

## 參考資料

## 註
尼古丁

**尼古丁**係隻生物鹼，見於茄科草木，由根整出來，儲喺葉度，用處係防蟲，防昆蟲食葉。所以舊時人會借尼古丁防蟲。尼古丁含量多，以煙草最出名。

低量嘅尼古丁，哺乳動物來講，係種興奮劑。呢個就係食煙上癮嘅主因，煙癮就係尼古丁癮。尼古丁比海洛英同可卡因，更易上癮，更加難戒。煙仔嘅尼古丁，含量越來越高，年年多千分之十六，戒煙越來越難。尼古丁亦改變身體化學物質，令人更易可卡因上癮。
煙仔

**煙仔**，又叫**香煙**、**煙**（英文：Cigarette，來自法文「cigarette（細雪茄）」。雪茄來自西班牙文同埋葡文嘅「cigarro」；而「cigarro」來自瑪雅文「siyar」） ，係一種用紙包住切碎咗嘅煙絲，卷成圓筒型或者圓錐形嘅消費品。煙仔同水煙、雪茄一樣係煙草產品。

吸煙者點火令煙仔嘅其中一端悶燒，再由另一端透過煙嘴或者直接用口吸入煙氣。大多數現代製造嘅煙仔都係用加工過嘅煙葉同埋好多其他添加劑製成。

通常大家所講嘅煙仔，係指用煙草捲嘅煙仔，但係有時都可以用嚟指類似嘅物品，例如「丁香煙」或者「大麻煙」。煙仔同雪茄嘅區別，主要係煙仔嘅尺寸細過大部分雪茄，用切碎同加工過嘅煙葉，用捲煙紙包裹。雪茄通常由成塊煙葉製造。

煙仔舊時認爲係時尚，不過家下認爲係毒品，燒起嘅化學物質，有害身體，會引致心臟病、肺癌等病。而當中含尼古丁，係種興奮劑，令人上癮。煙仔上癮，就叫煙癮，係好難戒甩。

## 史

最早嘅煙仔主要用整雪茄剩落嚟嘅碎碴製造。喺九世紀中美洲嘅人用蘆葦或暫吸管吸煙。陶器同埋寺廟雕刻經常描繪瑪雅人—以及後嚟嘅阿茲特克人—嘅祭司喺宗教儀式之中吸煙或者吸食其他精神藥物。比起煙斗或者水煙，煙仔同雪茄依然係加勒比海、墨西哥、中美洲同埋南美洲使用煙草製品嘅常用方法。

南美洲同中美洲用各種植物捲煙仔，西班牙人將呢啲煙仔帶返西班牙，捲煙開始用粟米造嘅紙；到十七世紀，更加開始用高檔嘅紙，當時叫「papelate」。十八世紀戈雅嘅畫 *La Cometa*、 *La Merienda en el Manzanares* 同埋 *El juego de la pelota a pala* 有描述呢種產品。

1830年，煙仔去到法國，並且得到而家嘅名「cigarette」。1845年，法國國有煙草專賣開始生產煙仔。

參加克里米亞戰爭嘅英國士兵從鄂圖曼帝國士兵身上學識捲煙同食煙嘅方法，煙仔開始喺英文系國家流行。

## 煙仔消耗量以及吸煙率

唔同時期唔同地方嘅吸煙率有好大嘅差異。發達國家吸煙率趨於穩定或有所下降，但係發展中國家嘅煙民數量持續上升。

以2002年為例，全球煙產量約莫有5.5 兆支，供應各地共約十一億人（約莫佔全球總人口七分之一）。美國成年人吸煙率已經下降一半，由1965年42%下降到2006年20.8%。但係發展中國家嘅吸煙率，每年大約上升3.4%。

Source: World Health Organization estimates, 2000

## 睇埋
*電子煙
*加熱煙

## 參考
抗生素

**抗生素**，正式名叫**抗細菌藥**，係種專門對付細菌嘅藥。呢種物質會減慢細菌繁殖生長，甚至會殺死細菌。抗生素廣泛用喺治療同預防細菌感染。不過，抗生素對病毒同真菌都冇效果，分別需要用抗病毒藥同抗真菌藥先至得。

人類醫學史上第一種被廣泛應用嘅抗生素係盤尼西林，喺1938年成功提煉出嚟。
耳筒

**耳筒**，或者**耳機**，係戴喺頭嘅喇叭仔，貼耳，用來聽聲。耳筒會駁去電子儀器度，好似收音機、電視機、影碟機等。通常都有兩邊，可以播立體聲。有啲入耳嘅，叫耳塞。

耳筒可以隔開現場環境噪音，自己聽緊嘅音響又唔會滋擾到人。

耳筒可以分專業（錄音）用同消費者（音響）用兩類，分別係消費者用嘅會有加強低音或者其他改善音色嘅功能，而專業用嘅係盡量要出來嘅聲夠準，所以有任何改善音色嘅功能。另外，專業用嘅耳筒可能條綫可以拆出換（例如條綫壞咗可以淨換條綫），或者貼住耳仔嗰個墊亦都可能可以拆出換。

## 睇埋
* 語言實驗室
* 藍牙
* 發射器
* 接收器
* 靜音器

## 攷
耳塞 (音響)

**耳塞**（，，專業用嘅叫 ，又叫 ear-mon），係入耳嘅耳筒，有微型喇叭，畀人聽聲。佢可以駁電子播音儀器，好似唱機、收音機、電視機等。

耳塞可以分專業（錄音）用同消費者（音響）用兩類，英文維基百科將  當咗做耳塞嘅另一個名，但係其實淨係專業用嘅先會叫 IEM，當中 （監聽器）係指錄音室用嘅喇叭，亦即係 IEM 係用嚟喺錄音或者表演嗰陣可以畀混音師或者樂手準確咁MON住入咪嘅聲；所以兩類耳塞嘅其中一個分別係專業用嘅耳塞係有任何改善音色嘅功能。

## 睇埋
*助聽器
*藍牙
*發射器
*接收器
*偷聽器

## 攷
板塊構造

**板塊構造**係個科學理論，論地殼並唔係一塊不變，而係由好多板塊組成，互相移位，解釋到點解有地震、山脈、洋脊、海溝呢啲自然地貌。地殼下嘅溶岩對流，會推動版塊。

個理論唔單止用喺地球，其他類似行星，都用得到。

## 地球

喺地球外層嚟嘅剛性岩石圈分做好幾塊板塊。目前地球嘅主要板塊有太平洋板塊、北美洲板塊、歐亞大陸板塊、非洲板塊、南極洲板塊、印度-澳洲板塊、同南美洲板塊呢啲。另外仲有阿拉伯板塊、加勒比板塊、喺南美洲西海岸對出嘅納斯卡板塊、同埋喺南大西洋嘅斯科舍板塊呀噉。呢啲板塊係硬淨嘅，喺軟流圈上面浮吓浮吓，仲識慢慢噉郁－板塊之間會有相對運動，而呢啲郁動分做三種：一係聚合板塊邊緣（Convergent plate boundary）－指兩塊板塊互相靠近；二係分離板塊邊緣（Divergent boundary）－指兩塊板塊分離；三係轉形斷層（Transform fault）－指板塊之間互相橫向噉郁。因為呢啲地殼活動，搞到喺呢啲板塊嘅邊緣上面會容易有地震、火山活動、造山運動、同埋形成海溝，好似係日本列島同台灣就係坐正喺板塊邊緣上面嘅地方，間唔鐘就會有地震。唔同嘅板塊郁嘅速率仲會唔同：喺呢啲板塊當中，大洋板塊郁得快啲，而大陸嘅板塊郁得慢啲，好似係屬於大洋板塊嘅科科斯板塊位移嘅速率係每年 75 毫米，而太平洋板塊就以每年 52 至 69 毫米嘅速率位移；屬於大陸板塊嘅歐亞大陸板塊，平均以得每年大約 21 毫米嘅速率行進。

隨住板塊嘅飄移，海入面嘅岩石會跌落去聚合板塊邊緣嘅前緣下方，同時地幔嘅物質會喺分離板塊邊緣做成嘅空間嗰度上升。呢啲過程令到海洋地殼一邊係噉產生跟住又俾佢回收返落地幔嗰度，所以海洋地殼嘅岩石更新得好密。因為噉，海洋地殼多數好後生，低過 1 億歲。而家最古老嘅海洋地殼喺西太平洋地區，估計大約係得 2 億歲。相比之下，最古老嘅大陸地殼年齡有成 40.3 億歲。

## 攷
災禍

**災禍**卽係**天災人禍**、**災難**，係好多人因種種危險，有人命損失，流離失所。災禍可以天然所致，亦可以係人爲。

## 天災
以下係常見嘅天災：
* 颱風
* 洪水
* 地震
* 海嘯
* 火山爆發

## 人禍
近年嘅人禍有：
* 打仗
* 腐渣工程
* 地溝油
* 毒奶粉
* 假疫苗
慈雲山

**慈雲山**（****）係香港一座山，九龍群山之一，山頂同山頂以北係沙田區，山頂以南係黃大仙區。慈雲山以東係吊草岩，西面係雞胸山（同沙田坳相隔），北面係饅頭墩，南面係鑽石山。

慈雲山南面山腰到山腳係住宅區，山頂有數碼地面電視高清發射站。
實相

**實相**係一個佛教術語，指萬事萬物背後嘅真相。按照佛教理論，物質世界係一個假象，而所有假象背後嘅真相，亦即係宇宙萬物嘅真正本質，叫做實相。實相同另外一啲佛教術語：**實際**、**真如**、**法身**、**真空**、**涅槃**、**無為**等等，都係同一個意思。

## 引述
肥

**肥**（Obesity）係講人有過量肥膏，影響健康，令人短命或帶病。太肥叫**癡肥**，要減肥維持健康，要做運動同節食。

肥嘅標準不時係用身體質量指數（）嚟衡量，即係體重（公斤）除以身高（公尺）嘅平方 。西方人認為BMI大過 就係肥，介乎25到就係過重；一啲東亞國家採用更嚴格嘅標準，例如中華民國行政院衛生署（而家衛生福利部）喺2002年4月公佈，成人BMI≧27 就係肥，24≦＜27 就係過重。但幼兒並唔適合用成人嘅標準來評量。

肥胖會增加心血管疾病、第二型糖尿病、睡眠窒息症、某啲癌症、退化性關節炎同其他疾病發生嘅機會。而造成肥胖嘅主要原因通常包括熱量攝取過多、欠缺運動同體質問題等，其他例如基因缺陷、內分泌異常、藥物影響同精神疾病亦可能造成肥胖。有講法認為「肥胖嘅人係因為代謝慢，所以即使食得唔多亦會越嚟越肥」，但係直到目前為止科學證據傾向唔支持呢種論點。由於維持體重增加所需嘅能量，肥胖者能量消耗會比正常人多。

## 成因

人之所以會肥，成因可以有好多。

事實表明，成日飲同食甜嘢係會令到一個人吸收多咗好多糖份嘅，而攝取太多糖份往往會引致癡肥等嘅問題。

口痕搵嘢食亦被指會引致肥胖。一個人每次口痕搵嘢食都可以搞到佢一日多咗 200 至 300 卡路里。每日食兩三次已經會多咗成 600 至 900 卡路里—平常嘅成年女人每日需要 2000 卡路里左右，而平常嘅成年男人就每日需要 2500 卡路里左右，即係話一個人習慣咗口痕就去搵嘢食，分分鐘（喺卡路里吸收上）等同每日食多咗一餐。事實係健康方面嘅研究試過觀察啲減肥成功後肥返嘅人，發現佢哋之所以會肥返，其中一個主因就係佢哋習慣口痕搵嘢食。

## 睇埋
*體重管理
*預防醫學
*身體活動
*甜味

## 參考
礦物

**礦物**係地出之物，通常係固態化學物質，有特定化學成份，有一定嘅原子結構同物理特性。石頭（火成岩同變質岩）通常係礦物混雜，而礦物就單一啲。礦物可以係天然元素，或者鹽類，或者複雜嘅晶體結構。靚而罕有嘅礦物就會成為寶石；含有重要金屬嘅礦物就叫礦石礦物。礦物學就專門研究礦物。

## 分類
*自然元素，如金、石墨及鑽石（碳）、硫磺
*硫化物，例如方鉛礦、辰砂、黃銅礦
*氧化物同氫氧化物，例如赤鐵礦、剛玉
*碳酸鹽，例如方解石、孔雀石
*鹵化物，例如食鹽、螢石
*硝酸鹽同硼酸鹽，例如硝石、硼砂
*硫酸鹽、鋇酸鹽及鎢酸鹽，例如石膏、黑鎢礦、藍礬
*磷酸鹽、砷酸鹽及釩酸鹽，例如綠松石、砷鉛礦
*矽酸鹽，例如石英、長石、雲母、輝石、橄欖石、鋯石

當中又以矽酸鹽佔大多數，最罕有嘅係自然元素，因為需要好特定嘅情況先可以令極少化學元素唔同周圍其他元素產生化學作用而結合。
電漿

**電漿**（，），亦叫**等離子體**（），或者減筆**等離子**，係物質一種相態。佢係流體，似氣體，當中電子，可離開原子，自由流動，或依其他原子，所以電漿充斥陰陽離子。

電漿可以由加熱氣體轉成，亦可喺強電磁場下，施以雷射或微波咁整出來。

## 名
電漿呢個名取自英文，因為似流體，所以叫「漿」。因物質電離流動，所以叫「電」。加埋一齊就叫「電漿」。

## 睇埋
* 固體
* 液體
* 氣體
* 等離子電視
金集

**金集**（韓文：김집；1574年六月初六-1656年閏五月十三），字**士剛**、號**愼獨齋**·愼獨、諡號**文敬**。係韓國李氏朝鮮後期嘅文臣、政治人及哲學者、儒學者、性理學思想家、海東十八賢之一人。西人黨嘅非功臣系山林派領導人嘅一人及機湖學派嗰師祖嗰一人、金長生嗰次子及他嗰門人同宋時烈·宋浚吉嘅老師。

## 著作
* 愼獨齋集
* 疑禮問解續

## 其他
他嘅妾個1人德水李氏之他嗰父親兼老師金長生嗰老師栗谷李珥嗰妾女。

## 睇埋

* 禮訟論爭
* 西人
* 金長生
* 宋浚吉
* 宋時烈
* 許穆

* 李珥
* 尹善道
* 安邦俊
* 尹鑴
金長生

**金長生**（；），字**希元**、號**沙溪**、諡號**文元**。係韓國李氏朝鮮後期嘅文臣、政治人及哲學者、儒學者、性理學思想家、東方機湖學派的禮學大家同海東十八賢之一人。西人黨嘅非功臣系山林派領導人嘅一人及機湖學派嗰師祖嗰一人、他嘅次子同門人金集嗰父親同李珥·宋翼弼·成渾嘅門人及系承者。

## 著作
*《沙溪全書》 
*《經書辯疑》 
*《家禮輯覽》 
*《喪禮備要》 
*《近思錄釋疑》 
*《松江行錄》 
*《沙溪有故》 

## 睇埋

* 仁祖反正
* 西人
* 李珥
*宋翼弼
*成渾
* 宋浚吉
* 宋時烈
* 許穆

* 金集
* 金尙憲
* 安邦俊
* 鄭逑

## 出面網頁
* 김장생, 한국의 문화인물 
* 文元公 金長生 
* 金長生
中川翔子

**中川 翔子**（，戶籍上個名係**中川 しようこ**而唔係**中川 しょうこ**）係日本唱作人、演員、配音員、插畫家、漫畫家同作家，橫跨咗多個領域嘅多棲女藝人，同時亦都係被人叫做「秋葉原博客女王」嘅著名博客。佢嘅網誌有成10億次嘅點擊次數。而網誌亦都因為人氣高而被人輯錄成書，出版過好幾次。佢阿爸係已經過咗身嘅日本藝人中川勝彥。

佢對宅文化有一定嘅認識，而且手機入面嘅動漫音樂被人話有超過1000首。佢好鍾意香港，對香港有獨特嘅睇法。重識少少廣東話。佢鐘意肌肉男同尐會鍾意貓嘅男人。
恭喜發財

**恭喜發財**（）係唐人圈喺農曆新年去拜年嗰陣最常用嘅恭賀說話，亦可以寫喺揮春張貼出嚟嘅紅紙。呢句話喺大清時就已經有記載，流行於廣東,及。

## 西人記載
一九零二年，倫敦會有牧師，喺省城出書，記載恭喜發財，讀kung hei fat choy，譯Respectful congratulation, may-you-get rich。
拐子佬

**拐子佬**係人口販賣嘅助手，又叫做車手，接老闆要求，出去搵細路仔，用花言巧語或迷藥請飲茶睇金魚咁，引人入騙局。帶細路去唔識嘅地方，上下其手或者賣落火坑、賣豬仔咁。

## 睇埋
*姑爺仔

類:人口販賣
希慎廣場

**希慎廣場**（）嚮香港島銅鑼灣軒尼詩道500號，地盤前身係興利中心，業主係希慎興業，2006年尾拆卸。而希慎廣場嚮2007年開始起，投資近25億港紙，由金門建築做總承建商。物業預計於2012年1月起好，諗住2012年第2季開幕，將會成為希慎興業旗下最大嘅香港商場，佢亦會成為灣仔區單一業主第2大商場。

## 簡介
希慎廣場係港鐵銅鑼灣站上蓋物業，樓高36層、有4層停車場、17層零售商場，470,000平方呎。之上有15層寫字樓同埋醫生村，240,000平方呎，係香港甲級寫字樓、LEED綠色白金建築。由Kohn Pedersen Fox同劉榮廣伍振民建築師事務所設計，商場由Benoy室內設計。大樓中央有個廣場。大樓升降機用三菱牌。

## 參考

## 出面網頁
*希慎廣場
*Benoy: Hysan Place
浦項製鋼

**浦項製鋼**（韓文：**포스코**；英文簡稱**POSCO**）以市場價值計係世界第二大鋼鐵製造商。

家下浦項製鋼喺大韓民國浦項市同埋光陽市有兩間煉鋼廠，另外佢又擁有韓國職業足球聯賽球隊浦項製鋼，屬於大韓民國大財閥之一。

## 出面網頁
* POSCO
窮

**窮**，又叫**貧**或者**貧窮**，卽係無乜錢無乜物。窮分絕對同相對，絕對窮係連條命都朝不保夕，連人基本所需都唔够，無乾淨水，唔够營養，有病無得醫，無書讀，衣不敝體，無瓦遮頭。相對窮係一國或社會之內，人有之物，去唔到當地接受水平。舊時人窮，多數因爲生產水準，養唔到咁多人。自有工業之後，工廠係生產得够世界之用。而肥田料，機器，令種田够養全世界人。

家下重有人窮到基本都唔夠，皆因政府效率不彰，分配唔到畀有需要嘅人，欠債、貪污、技術人才流失，都係原因。政府改善施政，福利、經濟自主、援助等，都係解決人窮嘅方法。世界銀行、聯合國等，都致力扶助窮人。

有啲係特登過清貧生活，呢種人叫苦行者。通常都係因爲宗教而爲。

嚮資本主義社會有錢就好，不過嚮中國幾十年前（中華人民共和國成立之前）認為「越貧越光榮」。

## 字
貧窮二字，經常並舉，然而字義有啲差別。貧係欠缺，微薄。而窮係盡頭，絕境，山窮水盡。

## 特徵

貧窮嘅影響都可能係貧窮嘅成因，從而喺個人、本地、國家同全球多個層面造成貧窮嘅惡性循環。

### 健康

全球每年約有成十八萬人死，即係每日差唔多五萬人，都係因為啲同貧窮有關嘅嘢搞成，佔咗全球死亡人數嘅三分之一。生活喺發展中國家嘅人，尤其係婦女同細路仔，喺全球窮人堆入面同埋啲嚴重貧窮嘅影響度，都佔咗超多比例。 啲窮人除咗預期壽命短啲之外，仲要捱餓，甚至餓死同埋受疾病折磨嘅機會都高好多。 根據世界衛生組織嘅講法，飢餓同埋營養不良係全世界公共衛生嘅最大威脅，而營養不良就肯定係兒童死亡率嘅最大成因，喺一半嘅病例中都搵到佢嘅蹤影。

差唔多九成嘅孕產婦死亡事件都係喺亞洲同撒哈拉以南非洲地區發生，相比之下，發達國家就唔夠百分之一。 住喺貧困地區嘅人，喺佢哋一生中患上或者遭受殘疾嘅可能性亦都高好多。 傳染病，好似瘧疾同埋肺癆，可能會通過將醫療同經濟資源從投資同生產力中轉移走，令貧窮持續落去；瘧疾令一啲發展中國家嘅GDP增長下降多達1.3%，而愛滋病就令非洲每年嘅經濟增長下降0.3-1.5%。

研究表明，貧窮會阻礙認知功能，雖然其中一啲發現喺後續研究中無法複製。 一個假設嘅機制係，財務憂慮會對人嘅精神資源造成嚴重負擔，以至於佢哋冇辦法完全用於解決複雜嘅問題。解決問題能力嘅下降可能會導致次優嘅決策，並進一步令貧窮持續落去。 仲有好多其他由貧窮導致認知能力受損嘅途徑已經俾人注意到，從營養不良同環境毒素，到壓力對育兒行為嘅影響，所有呢啲都會導致次優嘅心理發展。 神經科學家已經記錄咗貧窮對人一生中嘅大腦結構同功能嘅影響。

傳染病繼續摧殘住世界各地窮人嘅生活。有成三千六百八十萬人患有愛滋病病毒/愛滋病，2017年就有九十五萬四千四百九十二人死亡。

窮人由於缺乏醫療保健，加上居住喺唔理想嘅環境中，通常更容易患上重病。喺窮人之中，女仔往往因為性別歧視而更加受苦。經濟穩定喺貧困家庭中至關重要；否則，佢哋就會陷入試圖治療疾病嘅負收入嘅無盡循環。通常，當貧困家庭中有人病咗，由於獲得醫療保健嘅機會有限，而且又冇醫療保險，照顧佢哋嘅責任就落喺屋企人身上。屋企人通常要放棄收入或者停止繼續接受教育，嚟照顧患病嘅成員。相比起經濟狀況較好嘅人，窮人照顧人要付出更大嘅機會成本。 增加獲得醫療保健嘅機會同埋改善健康狀況有助於防止個人因為醫療費用而陷入貧困。

#### 飢餓

據估計，每晚有10.2億人餓住肚瞓覺。 根據全球飢餓指數，撒哈拉以南非洲地區喺2001-2006年期間，係世界各區域中兒童營養不良率最高嘅地區。

窮人將佢哋嘅預算中嘅更大一部分用於食物，因此，佢哋特別容易受到食品價格上漲嘅影響。 例如，喺2007年底，穀物價格嘅上漲 導致咗一啲國家爆發糧食暴亂。 食物供應嘅威脅亦都可能由乾旱同埋水資源危機引起。 密集式耕作通常會導致土壤肥力耗盡同農業產量下降嘅惡性循環。 大約40%嘅世界農地已經嚴重退化。 可持續發展目標嘅目標2係到2030年消除飢餓同營養不良。

#### Mental health

## 障礙
經濟學家威廉·伊斯特利診斷出咗傳統扶貧方法嘅一個問題，佢將呢啲方法嘅倡導者稱為「規劃者」。佢指出，喺五十年入面，外國援助方面花費咗2.3萬億美元，但係十二美仙嘅藥都未能畀到細路仔嚟預防同瘧疾相關嘅死亡，而且三蚊美金都冇畀到新手媽媽嚟幫助預防數百萬兒童死亡。佢認為，即使援助嘅意圖係好嘅，但係都係搞唔掂，因為提供援助嘅係「規劃者」而唔係「搵路嘅人」。
## 扶貧機構
### 政府間組織

喺2015年，所有聯合國會員國都通過咗17個可持續發展目標，作為2015年後發展議程嘅一部分，該議程旨在創建一個未來嘅全球發展框架，以接替千禧年發展目標，後者係喺2000年設定，並計劃喺2015年之前實現嘅目標。 大多數目標都計劃喺2030年之前實現，儘管有啲冇截止日期。 目標1係「喺全球各地消除一切形式嘅貧窮」。 佢嘅目標係消除所有人嘅極端貧窮，衡量標準係每日工資少過1.25美元，並且至少要將生活喺貧困中嘅男人、女人同細路仔嘅總人數減少一半。此外，必須喺國家層面建立社會保障系統，並且必須確保平等獲得經濟資源嘅機會。 必須喺國家、區域同國際層面制定策略，以支持消除貧窮。

### 開發銀行

「開發金融機構」（development financial institution），又叫做「開發銀行」（development bank），係一種金融機構，佢以非商業基礎為經濟發展項目提供風險資本。佢哋通常由政府建立同擁有，為商業貸款機構唔願意融資嘅項目提供資金。呢啲包括國際金融機構，例如世界銀行，佢係最大嘅開發銀行。

### 非政府組織

近幾十年嚟，非政府組織嘅數量急劇增加。由經合組織協調嘅援助有效性高級別論壇發現，呢樣嘢會導致碎片化，太多機構資助太多小型項目，使用太多唔同嘅程序，而且捐助國嘅公務員都因為要為每個項目編寫報告而過度勞累。

嚟自捐助國嘅大部分援助都係有附加條件嘅，規定受援國必須將錢花喺僅嚟自捐助國嘅產品同專業知識上。 美國法律要求糧食援助必須用於喺國內購買糧食，而唔係喺飢餓嘅人居住嘅地方購買，結果，花費嘅一半都用咗喺運輸上。 國內非政府組織喺佢哋各自嘅區域有更多專業知識，而且管理費用較少，因此往往喺提供援助方面更有效率，但係獲得嘅資金較少。例如，僅僅係喺埃塞俄比亞為一名西方援助人員提供住所嘅費用，就足以支付四到五名當地非政府組織工作人員嘅工資。美國國際開發署等雙邊政府援助計劃旨在增加佢哋通過「當地合作夥伴」（稱為「本地化」）提供嘅資金份額。障礙包括問責制，將支出責任委託畀一個國際非政府組織比跟蹤納稅人嘅錢流向眾多規模較細嘅國內非政府組織更容易。

### 牟利機構
「扶貧產業綜合體」（Poverty industrial complex）指的是牟利公司接管咗以前由政府機構擔任嘅角色。有人認為，呢啲公司嘅利潤動機干擾咗有效率噉提供所需服務。嚟自較富裕國家嘅援助越來越多噉通過牟利機構進行。人們發現，呢啲醫院會監禁病人並扣留屍體，因為佢哋冇水磅。

## 睇埋
* 貪污
* 報窮
* 赤貧
中國人壽保險

**中國人壽保險股份有限公司**（，，），簡稱**中國人壽**、**中人壽**、**國壽**，香港證券界俗稱「**壽仔**」，係中國大陸規模最大嘅保險公司。主要業務係提供人壽保險同年金產品。佢係香港中資金融股嘅**[[八行五保]]**（前稱**六行三保**）之一。公司喺中華人民共和國註冊，而家嘅董事會主席為楊超。 

2007年1月9號，中國人壽喺上海證券交易所上市，發行A股15億股，每股發行價為18.88人民幣，共籌集資金283.2億人民幣，首日收市價為38.93元，比招股價高106%，市盈率超過200倍。然而，中國人壽喺香港嘅股價由1月9號起連續急跌幾日，滬港兩地股價相差超過30%。

2007年2月9號，恒指服務公司宣佈中國人壽同中國工商銀行（1398）喺3月12號納入恆生指數成份股。

2009年12月27號中國人壽斥資58.19億元，入股遠洋地產16.57%股份，涉及9.34億股新股，認購價每股6.23元。

## 攷

## 出面網頁

*中國人壽保險股份有限公司
*中國人壽保險（海外）股份有限公司
*中国人壽電話車險

類:北京公司‏‎

類:中國金融公司
樂高人仔

**樂高人仔**係樂高喺1978年出嘅細細個嘅塑膠公仔，由頭、身、腳組成，加上其他配件（頭飾、頭髮、架生）。可以拆開、混埋。造形多樣：差人、太空人、海盜，應有盡有。

到家陣已經出咗40億個人仔，電影專營權亦（好似星球大戰）授權樂高創作自己嘅人仔。收集人仔嘅大人細路都有。
謝珊珊

**謝珊珊**（英文名：****，）係前香港無綫電視藝員，第20期無綫電視藝員訓練班畢業藝人，同屆畢業藝人重有謝兆韵、黃卓慧同孫慧雪。

## 簡介
謝珊珊曾就讀香港真光書院。入行後就做綜藝節目《美女廚房》個助手「粥」。佢亦係虔誠基督徒。佢本來想做兒童節目主持，而家就想第日開一間福音咖啡室，向顧客傳福音同上演話劇。依家喺Facebook專頁Cheers OPPA拍片做幕前。

## 演出作品
### 電影
2010年

《歲月神偷》

#### [[2011年]]
*《勁抽福祿壽》

### 電視劇（[[無綫電視]]）
#### [[2006年]]
*《東方之珠》
*《高朋滿座》（2006-2007）
*《鳳凰四重奏》飾 丫　鬟（清末）、模特兒（六十至八十年代）、記　者（現代）

#### [[2007年]]
*《迎妻接福》
*《寫意人生》
*《歲月風雲》
*《同事三分親》飾 Apple（第31集）、Vicky（第154集）、記者（第184集）、文丞君秘書（第248、266、311、313集）
*《緣來自有機》
*《師奶兵團》飾 Disco客人、參賽者
*《通天幹探》飾 售貨員
*《爸爸閉翳》
*《奸人堅》
*《鐵咀銀牙》

#### [[2008年]]
*《和味濃情》
*《古靈精探》
*《銀樓金粉》
*《師奶股神》
*《甜言蜜語》
*《疑情別戀》
*《當狗愛上貓》
*《尖子攻略》
*《溏心風暴之家好月圓》飾 記者（第38集）
*《少年四大名捕》
*《畢打自己人》飾《潮》雜誌記者（第1集）、時裝店店員（第41集）、夜場少女（第241集）、靚女（第301集）、護士（第326集）
*《東山飄雨西關晴》飾 小玉

#### [[2009年]]
*《學警狙擊》飾 婚紗舖職員
*《桌球天王》飾 雷建衝fans（第5集）
*《老婆大人II》飾 「吳方丹心幼稚園」教師
*《王老虎搶親》飾 村民（故意扮大胸製造喜劇效果）
*《烈火雄心3》飾 護士（第14集）
*《宮心計》飾 秋菊

#### [[2010年]]
*《老公萬歲》飾 西餅店員
*《女王辦公室》飾 OL（第22集）
*《搜下留情》飾 陳有強三奶（第4集）
*《飛女正傳》飾 姊妹
*《掌上明珠》飾 舞女
*《天天天晴》飾 怨女、Jenny 、龍福員工
*《女人最痛》飾 酒吧索女
*《公主嫁到》飾 冬兒
*《巾幗梟雄之義海豪情》飾 女獄警
*《讀心神探》飾 唱片公司職員
*《刑警》飾 芝友（第20集）
*《囧探查過界》飾 護士

#### [[2011年]]
*《居家兵團》飾 Apple
*《仁心解碼》飾 Ceci
*《魚躍在花見》飾 帝煌職員
*《Only You 只有您》飾 張太
*《點解阿Sir係阿Sir》飾 高拔書院啦啦隊
*《誰家灶頭無煙火》飾 記者（第53集）
*《團圓》飾 記者
*《怒火街頭》飾 辯方律師
*《不速之約》飾 學護（第1、5集）
*《九江十二坊》飾 丁家碧（年青）（第17集）
*《萬凰之王》 飾 彩萍
*《天與地》 飾 Moon Walk青年（第3集）

#### [[2012年]]
*《換樂無窮》飾 Helen
*《缺宅男女》飾 欣欣
*《4 In Love》飾 儀
*《On Call 36小時》飾 骨科護士
*《東西宮略》飾 小師妹

### 其他演出（[[無綫電視]]）
#### [[2006年]]
*《一擲千金》 - 千金小姐（2006-2008）
*《美女廚房》 - 粥
*《激優一族》 - 節目主持（2006-2008）

#### [[2008年]]
*《問問Master Joe》
*《鐵甲無敵獎門人》- 獎品小姐
*《花旗筋肉大格鬥》（高清翡翠台）- 右勾拳

### 其他演出（[[香港電視網絡]]）
#### [[2014年]]
*《來生不做香港人》 - 二蟬
*《選戰》 - 人質謝珊珊

#### [[2015年]]
*《末日+5》 - 王寧
*《歲月樓情》 - 丁日君（青年）
*《三面形醫》 - 劉明珠

### 音樂作品（歌曲）
*2006年：粥粉麵飯糖水餐（和黃卓慧、謝兆韵、孫慧雪、陳文靜合唱）

### 音樂影帶
#### [[2006年]]
*關智斌、鍾欣桐 - 良心發現
*謝安琪 - 愁人節

#### [[2007年]]
*梁詠琪 - 女人本色
*泳兒 - 無心戀唱
*孫耀威 - Here I Go

## 出面網頁
*香港電視 HKTV
*謝珊珊的廣播
*無綫電視官方網頁 - 美女廚房
*無綫電視官方網頁 - 一擲千金
*謝珊珊隱藏Blog

類:前香港電視網絡女藝員
造王者

**造王者**係一個影響君主皇帝繼承權決定嘅關鍵人物或集團。佢哋利用政治、資本、宗教、軍事、意見領袖影響力，成為後座司機，指使將來皇位歸邊個。唔少造王者目的唔係睇住將來君主個位，而係想搵個有油水實權嘅要職。

## 例子
* 秦國嘅呂不韋
* 孔雀王朝嘅考底利耶
* 西羅馬帝國嘅李希梅爾
* 盎格魯-撒克遜英格蘭嘅戈德溫
* 魯珀特·梅鐸

## 睇埋
* 選舉君主制
* 傳媒大亨
* 中間游離票
* 不管部大臣
逆戰

《**逆戰**》（**The Viral Factor**）係由林超賢執導，周杰倫同謝霆鋒主演嘅槍戰戲。2012年1月17日上映，為2012年嘅賀歲片之一，喺馬來西亞取景。

呢部匯聚香港同台灣兩位小天王嘅港產片，延續導演林超賢嘅一貫風格，更匯合兩大港產片嘅資深演員金燕玲同廖啓智。

## 主要劇情
故事講述國家安全局探員萬飛（周傑倫）喺一次約旦任務意外中，頭部中槍。由於子彈攞唔返出嚟，影響神經系統，身體隨時會癱瘓。阿媽（金燕玲）話佢其實佢重有一個阿哥萬陽（謝霆鋒），於是萬飛決定到吉隆坡搵失散多年嘅阿哥。點知萬飛發現，萬陽係當地一個通緝犯。兄弟相認，但就因為身份對立而產生矛盾。萬陽阿爸萬天（廖啓智）為咗幫萬陽逃避警方追捕而中槍身亡，而萬陽個女萬長勝（李馨巧）就俾歹徒挾持，後來更成為病毒研究嘅實驗品。於是，萬飛同萬陽一齊對付涉案嘅國家安全局隊長Sean（安志傑），設法救返長勝同被挾製造病毒嘅醫學博士（林鵬）……

## 演員

## 工作人員
* 導演：林超賢
* 編劇：吳煒倫
* 故事：梁鳳英
* 監製：梁鳳英、利雅博、王中磊、蘇志鴻
* 動作導演：錢嘉樂
* 原創音樂：金培達
* 攝影指導：謝忠道（HKSC）
* 剪接：鐘偉釗（HKSE）
* 美術指導：莊國榮、莫少宗
* 造型設計：文念中
* 服裝設計：馮君孟
* 出品人：楊受成、王中軍、蘇志鴻
 
## 參考

## 連出去
* 官方Facebook
中國共產黨第五次全國代表大會

**中國共產黨第五次全國代表大會**於1927年4月27號至5月9號响武漢召開，出席大會嘅代表有：陳獨秀、蔡和森、瞿秋白、毛澤東、任弼時、劉少奇、鄧中夏、張國燾、張太雷、李立三、李維漢、陳延年、彭湃、方志敏、惲代英、羅亦農、項英、董必武、陳潭秋、蘇兆征、向警予、蔡暢、向忠發、羅章龍、賀昌、阮嘯仙、王荷波、彭述之等82人，代表全國57,967名黨員，共產國際代表羅易、鮑羅廷、維經斯基等人亦出席咗大會。國民黨領導汪精衛、徐謙等亦列席會議。

1927年蔣介石發動四一二反革命政變，大肆屠殺共產黨人同革命群眾，大革命遭受到局部嘅嚴重失敗。此後，全國形成咗三個政權，即原來嘅北洋軍閥政府，上海、南京嘅蔣介石反革命政權同武漢國民政府。面對錯綜複雜嘅矛盾同尖銳激烈嘅鬥爭，需要中國共產黨對形勢有清醒嘅認識並採取果斷行動，先能夠挽救革命。中共五大就係喺呢種非常狀態下召開嘅。全體黨員期望呢次大會能正確判斷當前局勢，回答大家最為關注嘅點樣從危急中挽救革命嘅問題。

陳獨秀代表第四屆中央執行委員會向大會作咗《政治與組織的報告》，涉及中國各階級、土地、無產階級領導權、軍事、國共兩黨關係等11個問題。報告既冇正確總結經驗教訓，又冇提出挽救時局嘅方針政策，反而為過去嘅錯誤進行辯護，繼續提出一啲錯誤主張。共產國際代表團團長羅易作咗題為《中國革命問題和無產階級的作用》嘅講話。班代表對陳獨秀嘅錯誤進行咗批評。會前，瞿秋白針對陳獨秀、彭述之等機會主義理論同政策，寫咗《中國革命中之爭論問題》呢本書，着重論述咗無產階級同資產階級爭奪領導權問題。會上佢將本書發畀大家，並作咗系統發言。針對陳獨秀報告關於統一戰線上嘅錯誤，蔡和森喺發言中指出：中國小資產階級政黨（國民黨）過去嘅弱點同家下動搖，講明能領導革命到底並取得勝利嘅只有無產階級政黨。我哋應以堅決嘅無產階級嘅領導去制勝小資產階級嘅動搖同猶豫。毛澤東批評陳獨秀响對待農民問題上嘅錯誤，主張將農民組織同武裝起來，迅速加強農民嘅鬥爭。

大會通過咗《政治形勢與黨的任務決議案》《土地問題議決案》等，選出由31名正式員同14名候補委員組成嘅黨嘅中央委員會。隨後舉行嘅五屆一中全會選舉陳獨秀、蔡和森、李維漢、瞿秋白、張國燾、譚平山、李立三、周恩來為中央政治局委員，蘇兆征、張太雷等為候補委員；選舉陳獨秀、張國燾、蔡和森為中央政治局常務委員會委員，陳獨秀為總書記。大會第一次選舉產生咗中央監察委員會，由正式委員7人、候補委員3人組成。

中共五大雖然批評陳獨秀嘅錯誤，但係對無產階段點樣爭取領導權，點樣領導農民進行土地革命，點樣對待武漢國民政府同國民黨，特別係點樣建立黨嘅革命武裝等迫在眉睫嘅重大問題，都未能作出切實可行嘅回答，因此，難以承擔响生死存亡嘅危急關頭挽救大革命嘅重任。而真正結束中央所犯嘅右傾機會主義錯誤，制定正確嘅土地革命同武裝起義方針，係响3個月後嘅八七會議上完成嘅。
鐵觀音勇破爆炸黨

**鐵觀音勇破爆炸黨**（**Angel Meets the Explosion Gang**，又叫做**Angel attack again**）係一套香港國語片，邵氏電影製作，羅維編劇導演，何莉莉、唐菁、沈依、樊梅生合演，叫做動作片，不過冇出武術指導。1968年5月上映。

## 劇情
女幹探009（何莉莉飾演），代號「鐵觀音」，嚮東南亞渡假時，收到總部急call，要出動捉拿恐怖組織「爆炸黨」，佢之前幾個同事都為呢單案死晒。009潛入爆炸黨搵情報，逢凶化吉勇破爆炸黨。

## 首影背景
當年西片007好賣得，所以有港產009出現。人哋叫鐵金剛，而港產就叫「鐵觀音」。

## 演員表
* 何莉莉
* 唐菁
* 沈依
* 羅維
* 趙雄
* 王小鶯
* 蔣光超
* 田琛
* 房勉
* 樊梅生
* 午馬
* 劉剛
* 谷峰
* 藍偉烈
* 爾群
* 高超
* 小老虎
* 潘耀坤
* 俞文華
* 方圓
* 金伯健
* 韓英傑
* 李皓
* 金軍
* 賀雲泰
* 解元
* 閔敏
* 江龍
* 胡波
* 周小來
* 徐二牛
* 小麒麟
* 杜永亮
* 曾楚霖
* 丁東
* 金天柱
* 張照
* 李允武
神探高倫布

《**神探高倫布**》（舊名《神探哥倫布》，）係香港無綫電視嘅民初電視劇，由黎耀祥同唐詩詠主演。劇本編審葉廣蔭，監製李添勝。本劇係2012無綫節目巡禮劇集之一。主角最初設定改編自人氣美劇《哥倫布探長Columbo》，但劇情唔同，唔係翻拍，只係致敬。

## 演員表
### 主要演員

## 參考
何琍琍

**何琍琍**，冠夫姓**趙何琍琍**（Mrs Lily Chao，），用過藝名**何莉莉**，係香港息影演員，喺南京出世，阿媽係淮陰人。何琍琍1948年同父母去臺灣住。13歲演導演袁秋楓《蘭嶼之歌》出道。15歲到香港入邵氏電影做戲。嚮《文素臣》演肉彈。嚮《愛奴》入面，同貝蒂演同性戀，25歲同有錢人趙世光結婚。1980年，入口法國時裝香港賣；兼用Lily Chao個名設計服裝品牌出口。

## 家族
*華光航運
*趙式芝
*趙式慶
*趙式明
*趙式平
*趙世曾
*趙式和
*女婿李承康

## 出面網頁

* 趙何琍琍
2012年行政長官選舉辯論

**2012年行政長官選舉辯論**係香港一個現場直播節目，2012年3月16號夜晚8點首播，由11間電子傳媒：無綫電視、亞洲電視、有線電視、NOW TV、鳳凰衛視香港台、商業電台、新城廣播聯合搞出嚟，現場嚮九龍塘廣播道香港電台電視大廈，係為2012年香港特別行政區行政長官選舉首次電視辯論節目。現場觀眾由香港大學同嶺南大學嘅民調中心隨機抽出150名市民。

*出席辯論候選人：1號梁振英、2號何俊仁、3號唐英年
*規則：即場實時辯論同介紹政綱，可以插咀
*主持人：許方輝、謝志峰
灰遁羚

**灰遁羚**（*Sylvicapra grimmia*）又叫**灰麂羚**，**犬羚**，係一種分布喺撒哈拉沙漠以南非洲大部分地區嘅小型羚羊。

## 參考

* *Animal*, Smithsonian Institution, 2005, pg. 250
* *"Collins guide to African wildlife"*, Peter C. Alden, Richard D. Estes, Duane Schlitter, Bunny Mcbride, Harper Collins publishers, September  2004
**"Dorling Kindersley Mammal handbook"*, Editorial consultant; Juliet Clutton-Brock, Dorling Kindersley limited, 2002
**East African Wildlife*,Philip Briggs,Bradt Travel Guides Limited,2007

## 睇埋
*南非哺乳動物
單式反光相機

**單式反光相機**，口頭上叫做**單反相機**，又或者係**單眼相機**、**單鏡反光相機**，係從構造原理嚟起名嘅，相機裏面用一塊喺鏡頭同底片間嘅鏡將圖像投射去對焦屏上面。大部分單鏡相機都係通過目鏡嚟到睇五棱鏡反射嘅像，亦都有其它形式嘅取景器，好似俯視取景器噉啦。

## 發展歷程

1909年，Graflex爾個牌子出嘅一部相機，就係爾種原理，而家35mm片幅係1936年由Exakta提出嘅。

1970年代，爾種技術就得到廣泛應用，好多攝影師都好鍾意爾種相機，而且好快就普及咗。單反嘅一樣好大嘅好處就係成像同監視嘅視差幾乎零，爾個係相機技術嘅一樣突破。而家市上賣嘅單反相機絕大部份都係有得換鏡頭嘅，所以呢，題材方面好多攝影愛好者又或者係專業攝影師都唔使頭痛，乜嘢微距啊，風景啊，運動啊，肖像啊嗰啲一部相機就可以輕鬆搞掂。

## 基本元素
而家，好多入門嘅攝影愛好者都希望買部單反嚟到學習攝影。學攝影用單反好啲，但係即管係而家，單反都係價格不菲咖，所以呢，入門嘅愛好者應該慎重考慮。單反相機嘅好處好多咖，舉連拍功能做例子，單反嘅內部構造同數碼相機嘅唔同，所以單反嘅連拍速度快過普通數碼相機好多，至於連拍速度嘅快慢，喺單反相機裏面都有分，一般中檔機嘅快門速度都有6張到8張一秒嘅，高檔就會更加快，令攝影師可以迅速捕捉珍貴嘅瞬間，唔錯過嗰霎那嘅精彩情節。不過要睇出連拍嘅速度，首先要將ISO調高，調至F/Tv或者係M檔，儘量將快門速度調到最快（各種相機最快時間唔同）。

一般嚟講，愛好攝影嘅人都會追求質素高嘅相機，恁樣會更容易突出靚嘅效果。但係單反嘅操作比較複雜，好多愛好者買咗返嚟都唔係好熟悉操作。

### [[感光度]]（ISO）
傳感器對光嘅敏感度嘅描述，行內人簡稱ISO。一般單反感光度由100~12800（中高端）不等。感光度越高，對光嘅敏感度就越高。

### [[快門]]
當撳落快門嘅時候，相機會制動快門簾，喺快門閃過嘅一瞬間（就好似人咋樣嘅一瞬）就會將鏡頭前嘅影像記錄落嚟。

快門速度指由前快門簾開啓嘅一瞬間到後快門簾關閉嘅一瞬間之間嘅時間，通常以「幾分之一」嘅分數表示，而分母通常係祇能夠被二同埋/或者五整除嘅數。響一尐光線比較暗嘅場合裏面，通常將快門速度調到好慢，若然冇辦法，必須快速捕捉嗰一瞬間，就一定要將感光度調高，從而有效加快快門速度。

### [[光圈]]
舊時尐光圈都附喺鏡頭上咖，而且光圈重係手動調節嘅，但係而家唔同咗啦，數碼單反一般都係響機身度通過微電腦調嘅。

光圈嘅基本作用就係控制通光量。柔光嘅時候可以儘量調大光圈，而強光嘅時候儘量縮細佢。

一幅圖片，通常主體好重要，而一尐不必要嘅背景，通常會通過「虛化」呢種方法去處理，虛化嘅對象可以係背景，亦可以係前景。至於虛化對象，可以通過焦距去調節。虛化背景嘅程度，就係以「景深」去描述。

景深深淺，一取決於光圈大細，光圈越大，虛化得就越犀利，光圈越細，成幅相就冇層次感，全部都清曬。

另外，重取決於焦距，焦距越長，虛化得就越犀利，焦距越短，反之。
四嘅禁忌

**四嘅禁忌**係喺漢字文化圈嘅大中華地區、日本、朝鮮半島出現嘅現象，指基於對「四」呢個數字嘅迷信，而厭惡、排斥、迴避帶「四」嘅嘢。

## 原因

漢字文化圈對「四」字嘅係源於佢嘅發音容易令人聯想到死，因為喺漢語嘅大部份方言，「四」字同「死」字嘅發音只有聲調上嘅分別。而喺日文同韓文嘅漢字讀音冇聲調，令「四」同「死」兩個字嘅發音完全一樣。所以一路以嚟「四」呢個數字俾人覺得唔老黎，並喺一啲敏感場合中刻意迴避。

喺粵語當中，14同24比起單一個4字更加唔好意頭，因為14嘅讀音似「實死」，而24嘅讀音似「易死」。

重有，54唔算唔好意頭，因為讀音似「唔死」。04都係「零舍」嘅諧音。

## 現象
最常見嘅一個迴避措施係跳咗含有「4」嘅數字。喺嗰啲地區，尾數係「4」嘅樓層不時被跳過，例如將實際嘅4樓編為5樓，即係3樓上一層就係5樓。見證生死嘅醫院對呢種禁忌尤為敏感，樓層、看診序號同病房冧巴都盡可能避開「4」字，呢種現象喺𨋢裏面最易見到。喺香港，原本並無話跳樓數，地產商爲咗賣得好啲，就將樓數改咗。一啲住宅樓連40至49樓都跳晒，即係39樓上一層就係50樓，好似凱旋門、萬景峯等。但亦有人認為「消失嘅樓層」反而帶來另一種恐怖感，所以亦有措施係用拉丁字母「F」來代替「4」（「F」係「4」嘅英文「Four」第一個字母），有啲就改以「3A」呢種附屬標記形式來代替。某啲東西方文化融匯嘅地方，好似香港同新加坡，某啲建築物可能隨時會有13、14同第啲有4嘅樓層全部唔見晒嘅現象。

除咗樓層之外，喺台灣有好多餐廳、飯店問客人幾多位，會巧妙咁略過「四（位）」，改稱「3+1（位）」。喺一啲地區，車牌冧巴都開始跳過「4」，例如台灣同海口。中國軍用飛機型號往往以5開始計亦係為咗避開4（好似殲-5），台灣同韓國海軍艦艇嘅冧巴都係冇4字。韓國國鐵機車冧巴冇4444號。香港嘅渡輪公司都冇以「4」為冧巴嘅船，例如新渡輪「新輪84」同埋愉景灣航運「Discovery Bay 4」等。

芬蘭通訊設備廠商諾基亞公司都有呢一點考慮（亞洲係佢嘅主要市場）而唔出有4字嘅手機型號，只有3410同埋Series 40系統平台等極少數例外。

不過基於宣揚科學文明嘅意識型態或實務上嘅技術問題等原因，好多時編冧巴都係跳唔過「4」字，例如地址、車牌、電話冧巴等等。喺呢種情況下，有「4」嘅冧巴有時會俾用戶主動迴避、無人用。因此有電信公司會提供優惠畀自願用呢啲冧巴嘅用戶，以免冧巴唔夠分；而喺房地產上，4樓有時變成同一建築物中市場價值較低嘅樓層，又或者業主唔想低價賣出而將佢出租，衍生4樓住戶搬遷率較高嘅現象。

## 反例子
對「四」嘅避忌並唔係絕對，實際上有好多唔避忌嘅例子或者反例。

### 傳統文化
古時中國人認為雙數代表吉祥，而四屬於雙數，因此並唔代表凶兆。另外喺道教文化中，「四」代表四象，有圓滿之意。又好似年分四季，地分四方，城市有四郊，蓋房要四至。送禮應該送四、六或八樣，婚嫁應該送四彩禮，以示吉祥。風水上「四」代表四綠文昌星，有利學生和文職工作者。

現時亦有繼承四字稱號，有四大天王、四大金剛、四大美人等。

### 現代文化
喺西方音樂領域中，第四階嘅唱名係Fa，普通話讀音係「發」。

第啲反例子包括棒球打者中嘅第四棒。因為喺棒球戰術需要下，第四棒通常由隊中最擅於長打嘅人擔任，即係該隊嘅打擊王牌，所以第四棒嘅位置係棒球打者追求嘅榮耀之一。

喺冰壺比賽，最後一個出場嘅選手叫做「四壘」，係隊中王牌。例如中國女子冰壺隊嘅王冰玉。

國際籃球比賽或職業籃球比賽以外嘅籃球賽中，波衫冧巴一般都冇一至三號，而係由四號開始，而喺不成文規定下，四號都係作為球隊隊長。

打麻雀更係離唔開「四」字，一啲高難度糊牌型個名都帶有「四」字，好似大四喜、四槓子、四暗刻等；由於佢哋都係好多番，故此就算個名有「四」字，唔少雀友都想甚至渴望食到呢種牌型。

## 西方
西方世界稱東方呢一種禁忌為「四恐懼症」（），係「Tetra」（四）同「Phobia」（恐懼症）合成。不過呢種禁忌並唔似得恐懼症係一種精神疾病，而係一種迷信，係文化同教育下嘅結果。

喺意大利一啲地區對4字亦有所避忌，因為4可以代表吉嘅棺材，會帶嚟惡運。

## 參考

## 睇埋

*十三恐懼症
*六六六恐懼症
新陳代謝

**新陳代謝**（）（英文：Metabolism），減筆**代謝**，係生物裏面所有化學反應，佢可以以維持生命得以生長繁殖，保持形體，應付周圍變化。新陳代謝嘅意思，係去舊換新，可以分成兩部份，分解代謝同合成代謝。分解代謝係指將啲複雜嘅分子分解做簡單嘅分子從而釋放能量嘅過程。合成代謝係指用簡單嘅分子砌所需嘅複雜分子嘅過程，需要能量。有生命之時，會食嘢同呼吸，能量同物質會同周圍不斷交換。

新陳代謝快慢，叫新陳代謝率，減筆代謝率。

## 主要生化物質

構成動物、植物及微生物大部分結構嘅，係由四大基本類別嘅分子構成：胺基酸、醣類、核酸同脂質（通常稱為脂肪）。  
由於呢啲分子對生命極為重要，代謝反應要麼係喺細胞及組織構建期間合成佢哋，要麼係將佢哋分解並利用分解後嘅產物產生能量。  
呢啲生化物質可以聯合組成聚合物，例如DNA同蛋白質，係生命必不可少嘅高分子。

### 胺基酸與蛋白質

蛋白質係由胺基酸以線性鏈狀排列，並以肽鍵連接而成。  
唔少蛋白質係酶，佢哋會催化代謝中嘅化學反應。  
其他蛋白質則具備結構或機械功能，例如構成細胞骨架嗰啲蛋白質，呢個系統就係用嚟維持細胞形狀嘅支架。  
蛋白質喺細胞訊號傳遞、免疫反應、細胞黏附、跨膜嘅主動運輸同細胞週期等方面都相當重要。  
胺基酸亦會對細胞能量代謝作出貢獻，因為佢哋提供咗進入檸檬酸循環（又稱三羧酸循環）嘅碳源， 尤其當主要能量來源（例如葡萄糖）短缺，或細胞處於代謝壓力時。

### 脂質

脂質係生化物質中最多樣化嘅一類。  
佢哋主要嘅結構性用途，係作為內部同外部生物膜嘅一部分，例如細胞膜。  
佢哋嘅化學能亦都可以用嚟提供能量。  
脂質包含一條長嘅非極性碳氫鏈，並附有一個細小、含氧嘅極性區域。  
脂質通常被定義為疏水或兩親性嘅生物分子，但都可以溶於有機溶劑，例如乙醇、苯或氯仿.  
脂肪係一大類化合物，包含脂肪酸同甘油；一個甘油分子附著三個脂肪酸，經由酯鍵連接，就稱為三酸甘油脂.  
基本結構亦有多種變化，包括作為骨架嘅神經醇（存在於神經鞘磷脂中），以及帶有磷酸等親水基團（存在於磷脂中）。  
另外，類固醇（例如固醇）亦係脂質中另一個主要類別.

### 醣類

醣類係一類帶有大量羥基、同時屬於醛或酮嘅化合物，佢哋可以以直鏈或環狀形式存在。  
醣類係最豐富嘅生物分子，扮演住好多角色，例如儲存同運輸能量（例如澱粉、糖原），以及作為結構成分（喺植物中係纖維素，喺動物中係幾丁質）.  
基本嘅醣單位稱為單醣，包括半乳糖、果糖，而最重要嘅係葡萄糖。  
單醣可以以無限多種方式連結形成多醣.

### 核苷酸

兩種核酸——DNA 同 RNA——都係由核苷酸聚合而成。  
每個核苷酸都由一個磷酸、連接到核糖或去氧核糖嘅糖組，以及一個含氮鹼基所構成。  
核酸對儲存同運用遺傳資訊至關重要，並透過轉錄同蛋白質生物合成等過程進行資訊解讀.  
呢啲資訊由DNA修復機制保護，並透過DNA複製傳播。  
好多病毒都擁有RNA病毒嘅基因組，例如HIV，佢會利用逆轉錄由病毒嘅RNA基因組製造DNA模板.  
例如喺核酶中嘅RNA，好似剪接體同核糖體中嘅RNA，都能催化化學反應，類似酶嘅作用。  
個別嘅核苷係由將鹼基附加到核糖上而形成。  
呢啲鹼基係含氮嘅雜環，分為嘌呤同嘧啶兩大類。  
核苷酸亦喺代謝中嘅基團轉移反應中，擔當輔酶嘅角色.

### 輔酶

代謝涉及大量化學反應，但大部分都屬於幾種基本反應類型，呢啲反應涉及分子內部原子及其鍵嘅官能團轉移.  
呢種共通嘅化學反應，令細胞可以用少量嘅代謝中間產物喺唔同反應之間傳遞化學基團.  
呢啲基團轉移中間體就叫做輔酶。  
每一類基團轉移反應都有特定嘅輔酶參與，佢既係一組產生該輔酶嘅酶嘅基質，亦係一組利用該輔酶嘅酶嘅基質。  
因此，呢啲輔酶係不斷合成、消耗，然後再回收嘅.  
其中一個核心輔酶就係三磷酸腺苷（ATP），係細胞能量嘅貨幣。  
呢個核苷酸用嚟喺唔同化學反應之間轉移化學能。  
細胞內嘅ATP數量有限，但由於佢會不斷再生，人類每日大約可以用相當於自身重量嘅ATP.  
ATP喺分解代謝同合成代謝之間起橋樑作用。  
分解代謝係分解分子，而合成代謝係將佢哋組合起來；分解代謝反應會產生ATP，而合成代謝反應則會消耗ATP。  
佢亦充當磷酸化反應中磷酸基團嘅載體.

維生素係一種人體需要但細胞無法自行合成嘅有機化合物。  
喺人體營養中，大部分維生素經過改造後，都會作為輔酶發揮作用；例如，所有水溶性維生素使用時都會被磷酸化或與核苷酸結合.  
菸鹼醯胺腺嘌呤二核苷酸（NAD+），係維生素B3（菸鹼酸）嘅衍生物，係一個重要嘅輔酶，充當受氫體。  
數以百計嘅不同種類脫氫酶會從佢哋嘅基質中攞走電子，同時將NAD+還原成NADH。  
呢個被還原嘅輔酶形式，隨後就會成為細胞內需要轉移氫原子嘅還原酶嘅基質.  
菸鹼醯胺腺嘌呤二核苷酸喺細胞中存在兩個相關形式，分別係NADH同NADPH。  
NAD+/NADH形式喺分解代謝反應中較為重要，而NADP+/NADPH則喺合成代謝反應中使用.

### 礦物質同輔因子

無機元素喺代謝中扮演住重要角色；有啲元素相當豐富（例如鈉同鉀），而有啲則喺極低濃度下發揮作用。  
大約99％嘅人體體重係由碳、氮、鈣、鈉、氯、鉀、氫、磷、氧同硫呢啲元素構成。  
有機化合物（蛋白質、脂質同醣類）包含咗大部分嘅碳同氮；而大部分嘅氧同氫則以水嘅形式存在.  
豐富嘅無機元素作為電解質發揮作用。  
最重要嘅離子包括鈉、鉀、鈣、鎂、氯、磷酸鹽同有機離子碳酸氫根。  
喺細胞膜上保持精確嘅離子梯度，有助於維持滲透壓同pH值.  
離子亦對神經同肌肉功能極為重要，因為呢啲組織中嘅動作電位係由細胞外液同細胞內嘅細胞質之間交換電解質所產生.  
電解質透過細胞膜上嘅蛋白質——即所謂嘅離子通道——進出細胞。  
例如，肌肉收縮就依賴於鈣、鈉同鉀透過細胞膜同T小管中嘅離子通道嘅運動.  
過渡金屬通常以微量元素形式存在於生物體中，其中鋅同鐵係最豐富嘅.  
金屬輔因子會緊密結合喺蛋白質中特定嘅位點；儘管酶輔因子喺催化過程中可能會被改變，但最終都會恢復到原來嘅狀態。  
金屬微量營養素由特定嘅運輸蛋白吸收進入生物體，當冇被使用時，會結合喺儲存蛋白質上，例如鐵蛋白或金屬硫蛋白.  
金屬輔因子緊密結合於蛋白質特定位點；而當唔被催化使用時，佢哋會以儲存蛋白（例如鐵蛋白或金屬硫蛋白）形式存在。

## 疏仕
土耳其共產黨

**土耳其共產黨**（）係土耳其一個政黨，2001年成立，總部喺伊斯坦堡，阿頭係Aydemir Güler，代表色係紅色、黃色、白色，原名**社會主義者力量黨**（），2001年改做家下個名。
張崇基

**張崇基**（**Andrew Cheung**，）係香港男歌手，1993年同細佬張崇德組成二重唱組合參加TVB第十二屆新秀歌唱大賽，憑住「認錯」呢首歌攞到冠軍。佢亦係香港滑水代表隊成員，2008年，佢同張栢芝細佬張豪龍同埋許中信喺大埔三門仔開咗間香港滑水學校。2012年6月11號做老竇，老婆幫佢生咗個囝Kristopher。

## 演唱會
2002年7月佢同細佬張崇德兩個人喺伊利沙伯體育館，舉行佢哋喺入行九年嚟第一次演唱會《二人之重唱演唱會2002》，全場座滿晒。2005年，東亞娛樂為佢哋喺紅館舉行一場演唱會《基會難德》，都係座滿，人人都跌眼鏡。 

## 出過嘅碟
* 1994年《新.生.日》
* 1995年《活出我夢兒》
* 1997年《愛很久》（國語）
* 1998年《共犯》（國語）
* 2001年《二人之重唱》
* 2002年《二人之重唱II》 
* 2003年《二人之重唱Ⅲ》 
* 2005年《機會難得》 
* 2007年《Duets V》（英語）
* 2009年《Take It Easy（新曲+精選）》
* 2011年《Sing it Up》（EP）
* 2015年《基會難德 Party Time 二人の創作》（EP）
* 2019年《我的八十年代廣東歌》

## 攞過嘅獎
### 1994年
*香港電台 第十七屆十大中文金曲──最有前途新人獎組合 銀獎
*商業電台 1994年度叱咤樂壇流行榜頒獎典禮──叱咤樂壇生力軍組合 銅獎
*新城電台 1994年度新城勁爆頒獎禮──香港勁爆新登場樂隊  銀獎
* TVB 1994年度兒歌金曲頒獎典禮──十大兒歌金曲《想你聽我唱》

### 1995年
*TVB 1995年度兒歌金曲頒獎典禮──十大兒歌金曲《齊來唱新歌》
### 2016年
*毛記電視 第一屆十大勁曲金曲分獎典禮──十大勁曲金曲 第六位 《想搭很難》

## 電影演出
*1994年《緣份新天空》
*1994年《男兒當入樽》
*1995年《真相》
*1998年《心思思》
*2001年《極度智能》飾 受傷後文仔
*2001年《九龍冰室》飾 金鷹

## 電視劇演出
*1996年《五個醒覺的少年》飾 大飛

## 舞台劇演出
*2017年 原創大型音樂劇《馬丁路德》

## 電視節目主持
*1999年─2000年 有線電視《神光2000》

## 網上節目主持
*2000年《很德基音樂套餐》

## 電台節目主持
### DBC數碼電台
*2014年：《繾綣星光下》
*2014年：《愛唱才會贏》

## 出面網頁
* MMP導師簡介
* 
* 
* 張崇基、張崇德App
* 張崇基、張崇德facebook專頁
* 張崇基滑水教練Profile

類:窩打老大學舊生
類:民生書院舊生
活火山

**活火山**係火山一種，指而家重活躍緊嘅火山。

火山學嘅學者重未有一個共同明確嘅標準嚟判定一個火山係唔係活火山，尤其活火山嘅活動週期可能長達幾百萬年，人類紀錄中嘅火山活動對於火山種類嘅判斷意義可能唔大。

一般判定活火山，係以而家火山活動嘅情形嚟判斷，除咗噴發之外，其他活動嘅情形好似係造成地震、噴發氣體等等，都可能作為活火山嘅判斷標準。

## 睇埋
* 睡火山
* 死火山
李瑞雨

**李瑞雨**（，），字**潤甫**、**休徵**、號**松谷**、**松波**、**癯溪**、**溪翁**，係李氏朝鮮後期文臣、政治人、儒學者、作家、詩人、性理學思想家。李朝後期禮訟論爭嘅南人黨嘅急進派一員同埋論客。西人黨領袖宋時烈嘅政敵之一。許穆、尹鑴嘅門人。

## 著作
* 松坡文集 
* 康史 
* 萇山後誌 
* 東萊勝覽書後誌

## 出面網頁

* 李瑞雨 
* 李瑞雨 
* 李瑞雨 
* 李瑞雨:韓國歷代人物鍾合情報
薄瓜瓜

**薄瓜瓜**（）係中國共產黨前中央政治局委員、原重慶市委書記薄熙來同谷開來個仔，阿爺係中共元老薄一波。學名**薄京瓜**。